یادێکی درەنگوەخت لە جەواهیری\nڕۆژی ٢٧ی مانگی ڕابردوو، یادی تێپەڕینی ١٩ ساڵەی مردنی شاعیری ناسراو و گەورەی عێراقی، محمەد عەبدولحسێن مەهدی جەواهیرییە. ئەو لە ساڵی ١٨٩٩ لە شاری نەجەف لە دایک بووە و لە ٢٧ی تەمووزی ساڵی ١٩٩٩ و لە تەمەنی ٩٨ ساڵیدا لە یەکێک لە نەخۆشخانەکانی دیمەشق، کۆچی دوایی کردووە.\nجەواهیریی، لە تەمەنی زووی لاوێتییەوە قورئان لەبەر دەکات، بۆیە باوکی دەینێرێتە لای چەند مامۆستایەکی ئایینی زیرەک، تا لە بارەی نەح و سەڕف و بەلاغە و فیقهەوە بخوێنێت.\nنازناوی جەواهیریی، بۆ ناوی کتێبێکی گرنگ لە بواری فیقهدا دەگەڕێتەوە، بە ناوی "جواهر الکلام"، کە یەکێک لە باپیرە گەورەکانی جەواهیریی، "شێخ محەمەد حەسەن ئەلنەجەفی" نووسیویەتی و لە ٤٤ بەرگ پێک دێت و لەو کاتەشەوە ئەو بنەماڵەیە بە جەواهیری ناوبانگیان دەرکرد.\nلە بیستەکانی سەدەی ڕابردوودا، جەواهیری یەکەم دیوانە شیعریی خۆی بڵاو کردەوە، پاش هاتنە سەر حوکمی مەلیک فەیسەڵ و چەند ساڵێک کارکردن لە گەڵی بە مەندیلەوە، دواجار مەندیلی فڕێ داو ڕووی کردە کاری ڕۆژنامەوانی و چەند ڕۆژنامەیەکی دەرکرد، لەوانە: ئینقیلاب و الرای العام.\nجەواهیری بەهۆی گوشاری سیاسییەوە، ساڵی ١٩٤١ لەگەڵ چەند دۆستێکی تریدا ڕادەکاتە ئێران و دواتر دەگەڕێتەوە، لە ساڵی ١٩٤٧ بە ئەندامی ئەنجوومەنی نوێنەرانی عێراق هەڵدەبژێردرێت و دواتریش، بەهۆی ناڕازیبوونی بە پەیماننامەی پرسمۆس لەگەڵ بەریتانیا، دەستی لە ئەندامێتیی ئەنجوومەنی نوێنەرانی عێراق کێشایەوە.\nئەو شاعیرە عێراقییە لایەنگرێکی سەرسەختی شۆڕشی ١٤ی تەمووز بوو و بەو هۆیەشەوە نازناوی "شاعیری کۆمار"ی لێ نرا، بەڵام بەهۆی تێکچوونی پەیوەندی لەگەڵ عەبدولکەریم قاسمدا، ساڵی ١٩٦١، عێراق بەرەو لوبنان و لەوێشەوە بەرەو پڕاگ جێ دەهێڵێت، گەرچی ساڵی ١٩٦٨ لەسەر بانگهێشتی حکومەتی عێراق دەگەڕێتەوە، بەڵام لە ساڵی ١٩٨٠دا، بە یەکجاری عێراقی جێهێشت و دوای گەڕانی بە چەند وڵاتێکدا، دواجار لە دیمەشق بۆ هەتاهەتایە دانیشت.\nجەواهیری لە ماوەی تەمەنیدا چەندان نازناوی گەورەی پێ دراوە، لەوانەش: "گەورەترین شاعیری عەرەب".\nجەواهیری وەک کەسێکی پێشکەوتووخواز و دیموکراتخوازی عێراقی، لە ساڵانی سییەکانی سەدەی ڕابردووەوە بە هەڵوێستە مرۆڤدۆستی و دیموکراتییەکانی بەرامبەر بە ماف و دۆزی گەلی کورد، ناسرابوو. هەمیشە بە قەسیدەو وتارەکانی پشتیوانی لە مافەکانی گەلی کورد و بزوتنەوەی ڕزگاریخوازی گەلی کورد کردووە. ئەم شاعیرە مەزنەی عەرەب، بە جۆرێک لەگەڵ ئازار و نەهامەتییەکانی گەلی کورددا ئاوێتە ببوو، گەلی کورد خۆی بە قەرزارباری ئەم شاعیرە ناودارە عەرەبە دەزانێت، کە جەواهیرییە.\nجگە لەوەش، ئەو کڵاوە چنراوەی بە بەردەوامی لە سەری جەواهیریدا دەبینرا، لێی نووسراوە: یان کوردستان یان نەمان. چیرۆکەکەی ئەوەیە، ژنێکی کەرکوکی بەناوی "مرواری" دەیچنێت و بە دیاری دەیداتە جەلال تاڵەبانی، لەبەر ئەوەی نێوانی تاڵەبانی و جەواهیریش زۆر خۆش بووە، لە بۆنەیەکدا جەواهیری دەڵێت، دکتۆر پێی وتووم نابێت سەرم خۆر لێی بدات، تاڵەبانیش ئەو کڵاوە چنراوەی پێ دەدات. جێگەی ئاماژەشە، دۆستایەتی تاڵەبانی و جەواهیری لەمێژینەیە و وەک نزیکەکانی تاڵەبانی دەیگێڕنەوە، تاڵەبانی بەشێکی بەرچاوی شیعرەکانی ئەوی لەبەر بووە و زوو زوو وتوونیەتییەوە.


کـوردو جـولـەکـەو تـەمـاتـە\nجولەکە، لە زۆربەی شارەکانی جیھان دەژین و ھەوڵیانداوە لە نزیکی یەکدی نیشتەجێ بن، بۆئەوەی بازاڕی تایبەت بەخۆیان ھەبی و پێداویستییەکانیان لەخۆیان بکڕن.\nدانیشتوانی چەند گەڕەکێکی لەندەن زۆربەیان جولەکەن، لەھەر گەڕەکێک چەند سوپەرمارکێت و دوکانی جیاجیان داناوە، بەشێک لە بەرھەمەکانیان لە ئیسرائیلەوە ھاوردەوە دەکەن، بەشەکەی تریشی لە بەریتانیا بەرھەمی دەھێنن و بەسەر بازاڕەکانی خۆیان دەبەشی دەکەن.\nئەو گەڕەکەی من تێیدا دەژیام جولەکەی زۆر تێیدا دەژی، خەڵکەکەیان بەوە دەناسرێنەوە کە زۆربەیان ڕیش و بسکیان ھەیە و ھەندێکیشیان کڵاوێک دەکەنە سەریان. دوکانەکانیان ناوێکی تایبەتی ھەیە پێیدەڵێن کۆشەر (Kosher)، لەھەر شەقامێک دوکانی کۆشەر زۆربوو ئەوا ئەم گەڕەکە جولەکەی زۆر تێدا دەژی و ئۆتۆمبێلی بەردەمی ماڵەکانیشیان زۆربەیان جۆری ڤۆلڤۆن چونکە خاوەنی کۆپانیای ڤۆڵڤۆ جولەکەیە، کەمترین ئۆتۆمبێلی مسەیدیس و بی ئێم دەبلیو دەبینی لەبەر ئەوەی دروستکراوی ئەڵمانین، بەدەگمەن جولەکە ئۆتۆمبێلی ئەڵمانی دەکڕێت.\nبەرھەمی ئیسرائیلی لە دوکانی جولەکەکان زۆر گرانترە بە بەراورد لەگەڵ بەرھەمی بەریتانیا یان ھەر وڵاتێکیتر کەچی ھەر بە گرانتر بەرھەمی خۆیان دەکڕن و بەڵای شتی ھەرزانی غەیرە جولەکە داناچن، بۆ نمونە کیلۆی تەماتە لە دوکانی جولەکە، ئەگەر بەپارەی خۆمان حسابی بکەین بە (٤٦٥٠) چوار ھەزار و شەش سەدو پەنجا دینارە، بەڵام لە دوکانی تەنیشت خۆیەوە بە (٢٨٢٠) دوو ھەزار و ھەشت سەد و بیست دیارە، کەچی جولەکەکان تەماتەی خۆیان بە گرانتر دەکڕن لە کاتێکدا نرخی تەماتەی تر نزیکەی نیوە قیمەتە!\nتێسکۆ (Tesco) گەورەترین سوپەرمارکێتی بەریتانیایە، کیلۆی مریشکی پاککراو بە (٣٣٦٠) سێ ھەزار و سێ سەد و شەست دیارە بەڵام لە مارکێتی جولەکە بە ( ٨٩٢٥) ھەشت ھەزار و نۆ سەد و بیست و پێنج دیارە کچی جولەکەکان ھەر مریشکی مارکێتی خۆیان دەکڕن لە کاتێکدا نرخەکەی دووھێندەو نیو لە نرخی مریشکی مارکێتی ئاسایی زیاترە!\nباشە کە حکومەتەکەی ئێمە وایە بۆچی بازرگانەکانی ھاوردەی تەماتە دژی بەرھەمەکانی جوتیارانی خۆمانن؟ ئەوە گۆتمان بازرگانەکان سەر بە بەرپرسانی حزب و حکومەتن. ئەی بۆچی دوکاندارەکانی خۆمان تەماتەی خۆمان ناکڕن؟ ئەوەش گۆتمان لەبەر قازانجی خۆیان تەماتەی تورکی ئێرانی دەکڕن چونکە زیاتر بەرگەی مانەوە دەگرن. ئەی بۆ دەزگا ڕاگەیاندنەکانی بەناو سەربەخۆ و ئۆپۆزسیۆن ڕۆژانە ڕیکلام بۆ بەرھەمی بیانی دەکەن و ئاوڕ لە بەرھەمە خۆماڵییەکان نادەنەوە؟ ئەی بۆچی خۆمان تەماتەی خۆمان ناکڕین کە دەچینە دوکانەکان یەکسەر پەلاماری تەماتە سورو خڕەکەی تورکی و ئێرانییەکە دەدەین؟ تەماتە ترش و بەتامەکەی خۆشمان لە پەڕگەی دوکانەکاندا لە ناو سندوقێکدا تولقاوەتەوە!\nئەمەیان خەتای کێیە؟


2021.04.16 - 23:51\nبەڕێوەبەری گشتی بازرگانی هەرێمی كوردستان ڕایگەیاند، هەرێم چەند کاڵا و کەرەستەیەکى خاو هەناردە دەکات کە زۆربەیان لەکارکەوتوون، بەڵام ئاستى هاوردە بەرزە ئەوەش ئاماژەیە بۆ ئەوەی ئابوریی هەرێم نەخۆشە.\nنەوزاد شێخ كامیل لە گفتوگۆیەکدا لەگەڵ ژوری بازرگانی و پیشەسازی سلێمانی کە "ناس کورد" بینیویەتی (16ی نیسانی 2021) ڕایگەیاندووە، "هاوردەمان زۆرەو هەناردە زۆر كەمە، رێژەكە بەئەندازەیەك جیاوازە كە بەراورد ناكرێ بەیەكتر".\nرونیشیکردووەتەوە "ساڵی 2020 لەكەلوپەل و كاڵا جگە لەئۆتومبێل، 7 هەزارو 754 مەواد مۆڵەتی بازرگانیمان داوە، لەكاتێكدا لەمانگی 3 بۆ مانگی 8 دەروازە سنورییەكان بەهۆی كۆرۆناوە هەموی داخرا بوون، بۆیە ئەو رێژەیە بەراورد بەساڵی 2019 كەمە، بەڵام لەچوار مانگی كۆتایی ساڵدا جموجۆڵەكە باش دەستیپێكرد، مۆڵەتی ئۆتومبێلیش نزیكەی 991 مۆڵەتمان دابو بەئوتومبێل. سەبارەت بەهاتنیش، 166 مۆڵەتمان دابوو بۆ هەناردە كردنی كاڵا‌و شتومەكی جۆراوجۆر".\nنەوزاد شێخ كامیل باسی لەوەشکردووە، گرنگترین ئەو كاڵایانەی هاوردەیان كردوە، پێداویستی پزیشكی، كەرەسەی پیشەسازی، خۆراك و كەرەسەی كشتوكاڵییە و گرنگترین ئەو کاڵایانەی بەتەن ناردویانەتە دەرەوە بەپلەی یەكەم كانزای لەكاركەوتوو، پاشماوەی خۆل‌و زینكە، كۆنە كارتۆنی بەكارهاتووە، وایەری كیبڵ، مس، پی سی ڤی، خامی ئاژەڵ، موی مەڕ، كۆنە پلاستیك‌و ریخۆڵەی چاككراو و كۆنە ئەلەمنیۆم‌و فافۆنە.\nئەوەشی وتووە، ساڵی 2020 قەبارەی بازرگانی 4 ملیار دۆلار بووەو بەهۆی ڕێککارەکانی کۆرۆنا پاشەکشەی کردوەو بەڵام ساڵی 2019 زیاتر لە 6 ملیار بوو. جگە لەوەش هەناردەیان هیچ نییە، تەنها شتی بێ بایەخ‌و لەكاركەوتون‌و داهاتێكی ئەوتۆیان نییە و بێگومان هەر وڵاتێكیش هاوردەی زۆر بێت ئاماژەیە بۆ ئەوەی ئابورییەكەی نەخۆشە.\nنەوزاد شێخ كامیل لەبارەی بەرزبوونەوەی نرخی دۆلار وتویەتی، "زیاد كردنی نرخی دۆلارو كەمكردنەوەی نرخی دینار ئەوەندەی سوودی بۆ حكومەت هەیە، سوودی بۆ خەڵك نییە لەڕووە ئابورییەكەوە، لەبەرئەوەی ئێمە داهاتمان بەشێوەیەكی سەرەكی لەسەر نەوتە، نەوتیش داهاتەكەی دەگەڕێتەوە بۆ حكومەت‌و لەگۆڕینەوەیدا بەنرخێكی بەرز دەتوانێ سوودی لێوەربگری بۆ پلان‌و پڕۆژەكانی خۆی".\n2021.04.20 - 13:10\nبۆ هەڵبژاردن کاندیدى سەربەخۆ کێبڕکێى کاندیدى حزبى دەکات\n2021.04.26 - 17:29


"ئەگەر بۆری نەوتی كوردستان بە توركیادا نەڕۆشتایە قەوارەی هەرێمی كوردستان لەناو دەچوو"\nHome›هەواڵ›کوردستان›“ئەگەر بۆری نەوتی كوردستان بە توركیادا نەڕۆشتایە قەوارەی هەرێمی كوردستان لەناو دەچوو”\nجێگری سەرۆكی لیژنەی دارایی لە پەرلەمانی كوردستان ئاماژە بەوە دەكات لەگەڵ ئەوەی هەندێك خەڵك دەڵێن توركیا دوژمنی كوردە بەڵام ئەوە توركیایە كە ڕازی بووە بۆری نەوتی كوردستان بە خاکەكەیدا تێپەڕێت و بازاڕی نەوتی كوردستان بووەتە بازاڕێكی نێودەوڵەتی، ئەگەریش بۆری نەوتی كوردستان بە توركیادا نەڕۆشتایە قەوارەی هەرێمی كوردستان لەناو دەچوو.\nهێڤیدار ئەحمەد، پەرلەمانتاری پارتی و جێگری سەرۆكی لیژنەی دارایی لە پەرلەمانی كوردستان بە SNNی راگەیاند: زۆرجار كە دەوترێت گەلی كورد دابەشكراوە بەسەر چوار وڵاتدا و قەزیەی كورد لە ئەنجومەنی ئاسایشی نێودەوڵەتی بووەتە بابەتێكی نێودەوڵەتی هاوكات كۆمەڵێك خەڵك دەڵێن توركیا ڕكابەر و دوژمنی كوردە بەڵام لە ڕاستیدا ئەوە توركیایە كە ڕازیبووە بۆری نەوتی كوردستان بە خاكەكەیدا تێپەڕێت هەر ئەوەش وایكردووە بازاڕی نەوتی كوردستان ببێتە بازاڕێكی نێودەوڵەتی هاوشێوەی قەزیەی كورد كە بووەتە قەزیەكی نێودەوڵەتی.\nئاماژەی بەوەشكرد، ئەو ڕێككەوتنە 50 ساڵییەی كە لە نێوان حكومەتی هەرێم و توركیا واژۆكراوە لەوانەیە هەموو خاڵەكانی رێككەوتنە بەدڵی ئێمە نەبێت سروشتی گرێبەستیش هەروایە مەرج نییە هەموو شتێك هەر لەبەرژەوەندی یەكلادا بێت، بۆیە ئەم گرێبەستە وایكرد كە نەوتی كوردستان بە بازاڕی جیهانەوە ببەستێتەوە، ئەگەر ئەم گرێبەستەش نەبوایە ئێمە تەسلیمی عێراق دەبوین و هەرێمی كوردستان قەوارەكەی لەناو دەچوو.\nئەو پەرلەمانتارەی پارتی ئەوەشی خستەڕوو، هاتنی كۆمپانیا نێودەوڵەتییەكان و ڕازیكردنی وڵاتانی جیهان بە ناردنی كۆمپانیاكیان بۆ هەرێمی كوردستان بۆ ئەوەی لە بواری نەوت وەبەرهێنان بكەن سەلمێنەری ئەوەیە كە سیاسەتی نەوتی هەرێم سەركەوتوو بووە و ئێستاش ئەو كۆمپانیایانە نەوتی كوردستان دەردەهێنن.\nوتەكانی ئەو پەرلەمانتارەی پارتی لە كاتێكدایە كە شارەزایانی بواری نەوت و وزە و داهات جەخت لەوە دەكەنەوە كە هەرێمی كوردستان نەیتوانیوە سەركەوتووانە ئیدارەی كەرتی نەوت بدات، هەر بەوهۆیەشەوە پەیوەندییەكانی نێوانی هەرێم و بەغدا تێكچوون و مووچەی چەندین مانگی فەرمانبەرانی هەرێم پاشەكەوتكراوە چەندین مووچەش بە لێبڕین دابەشكراوە ڕۆژانەش هاووڵاتییان بۆ داواكاری مووچەكانیان خۆپیشاندان دەكەن.


لەگەڵ هاوسەرە دووگیانەکەت چۆن رەفتار دەکەیت؟ - کەی مەگەزین\nخانمان لەکاتی دووگیانیدا ئەم گۆڕانکاریانەیان بەسەردادێت\nدووگیانی قۆناغێکی زۆر هەستیار و قورسیشە بۆ خانمان، بەتایبەت ئەگەر یەکەم منداڵی بێت، پێویستیان بە پشتیوانی هاوسەرەکانیانە تا ئەو قۆناغە تەواو دەکەن، بۆ ئەوەی تووشی هیچ جۆرە کێشەیەک نەبن.\n*لەماوەی دووگیانیدا بەتایبەت لە مانگی یەکەمدا، پێویستە پیاوان چاودێری هەموو هەنگاوێکی هاوسەرەکەیان بکەن، چونکە ئەو مانگە زۆر هەستیار و گرانە بەلای خانمانەوە و ڕێگانەدات بە بیرکردنەوەی خراپ لە مێشکیدا، تا تووشی خەمۆکی نەبێت.\n*زۆر گرنگە پیاوان تێبگەن لەو قۆناغە قورسەی هاوسەرەکەی پێیدا تێپەڕدەبێت، ڕەنگە زوو توڕە بێت یان هەندێک ڕەفتاری بێزارکەر بنوێنێت، بەڵام دەبێت پیاوان لەم کاتەدا خۆڕاگربن و ئاسایی وەریبگرن و توڕە نەبن.\n*لەگەڵ دووگیان بووندا خانمان شێوەی لەشیان گۆڕانکاری بەسەردا دێت لەهەموو ڕوویەکەوە، ئەمەش کاردەکاتە سەر دەروونی و بێتاقەتی دەکات، لێرەدا ڕۆڵی پیاوان زۆر گرنگە تا پشتیوانی بکات و یارمەتی بدات، وایلێبکات کە ئەو هەستەی لادروست نەبێت کە ئەو ناشرینە بەپێچەوانەوە ئەو هەمیشە جوانە لەگەڵ هەموو گۆڕانکاریەکاندا.\n*خانمان کاتێک دووگیان دەبن داواکاری سەیریان دەبێت، جا ئایا خواردن بێت یان هەر شتێکی دیکە، پێویستە پیاوان ئاگاداربن و هەوڵبدەن داواکاریەکانیان جێبەجێ بکەن، چونکە کاتیە و بەهۆی باری دەروونی یان دووگیان بوونەکەیەوەیەتی.\n*زۆر گرنگە خانمان هەست بەوە بکەن کە هاوسەرەکەیان بە ئاسوودەی و بەدڵەوە چاوەرێی بوونی منداڵەکەیان دەکات، تا دڵخۆش بن و هەست بە ئاسوودەیی بکەن.\nئایا خورما بە برسێتی سوودی زیاترە؟


دۆسێەی گوڵناز ئاهە نگ خۆش لە گرتوخانە ی ورمێ لە ساڵی ٩٣ بەهە ڵواسراوی ماوە تە وە - كۆمه‌ڵه‌ی مافی مرۆڤی کوردستان\nبەپێی ڕاپۆرتێک کە بە کۆ مە ڵە ی مافی مرۆڤی کوردستان گە یشتوە ، گوڵناز ئاهە نگ خۆش زیندانی سیاسی ، لە دوای دوو ساڵ بەسەر دەستبە سە ر کردنە کەیدا هێشتا چارە نوسی بە هە ڵاوە سراوی ماوە تەوە لە و بە ندیخانە یە دا دە ست بە سە رە .\nگۆڵناز ئاهە نگ خۆش ،زیندانی سیاسی کە لە ساڵی ١٣٩٣ وە دەستبە سە ر کراوە هێشتا لە هە بونی پارێزه ر بێ بە شە و چارە نوسی دیار نییە و یان سزایکی بۆ نە بڕاوە تە وە . گوڵناز خۆش ئاهە نگ دە گە ڵ چە ندهاوڵاتیکی تری لە جۆزە ردانی 1393 لە گوندی بە ردە ڕە شە سە ر بە شارستانی ورمێ دە ستبە سە ر کران و هە ناردە ی گرتوخانە ی ورمێ کران .\nپێویستە وە بیری بێنینە وە کە گوڵناز لە کاتی دە ستبە سە ر کردنیدا کە هاوکات بوو لە گە ڵ تێکە ڵچونی هێزە کانی سپای پاسداران و هێزێکی کوردیدا ،بە هۆی تۆپبارانە کانی سپای پاسدارانە وە پارچە ی وە بە ر دە کە وێت وبریندار دە بێت.هێزە کانی سپای پاسداران بە بێ گوێدان بە دۆخی ژیانی گوڵناز ئاهە نگ خۆش لە بردنی بۆ چارە سە ری خۆ دە بوێرن .\nگوڵناز ئاهە نگ خۆش ماوە ی ٤٠ ڕۆژ بە تۆمە تی ئە وە ی کە بە هیوا بوە تە ولی (پە یو ە ست) بە یە کێک لە پارتە دژ بە رە کان و دژ ە خودا و کوردیە وە ببێت ،دە خرێتە بە ر ئە شکە نجە و لێپرسینە وە و هە ناردە ی بە ندیخانە ی ورمێ دە کرێت.هە ر وە ها ئە م زیندانیە سیاسیە ی کورد بە هۆی بە شدا ری پێکردنی بە زۆرە ملێ و دانپێدادانی تە لە ڤیزیونیە وە لە چاوپێکە وتن بە بنە ماڵە کە ی بێبە ش کراوە .\nکۆمە ڵە ی مافی مرۆڤی کوردستان\n← Previous کڕێکارانی پۆڵای زاگرۆسی قوروە لە بەردەم بینای وەزارەتی کار بۆ خواستە سنفیەکانیان\nئیتلاعات لە بۆکان هاووڵاتییەکی کوردی دەستبەسەر کرد Next →\nیەحیا حەمادی /یەکەم منداڵی عەفرین کە بە بۆردمانی ئەرتەشی تورک گیانی لە دەستدا


راپه‌ڕین سه‌ره‌تای مێژوویه‌كی نوێ – زانکۆی پۆلیتەکنیکی سلێمانی\nسڵاوی زانستتان لێبێت‌و راپه‌رینتان پیرۆز\nبه‌ناوى خۆم‌و سه‌رجه‌م ئه‌ندامانى ئه‌نجومه‌نی زانكۆو مامۆستایان‌و فه‌رمانبه‌ران‌و خوێندكارانی زانكۆمانه‌وه، پیرۆزبایی یادی 26 ساڵه‌ی راپه‌ڕینه مه‌زنه‌كه‌ی گه‌له‌كه‌مان له‌سه‌رجه‌م كۆمه‌ڵانی خه‌ڵكی كوردستان‌و ئازادی خوازان ده‌كه‌ین‌و ئومێده‌وارین ئه‌و ئامانج‌و هۆكارانه‌ی راپه‌رینی هێنایه ئاراوه، چیتر وه‌ده‌ست بێت‌و گه‌له‌كه‌مان بگات به‌كه‌ناری ئارامی.\nبه‌رێزان ئه‌مساڵ له‌كاتێكدا یادی راپه‌رینی مه‌زنی گه‌له‌كه‌مان ده‌كه‌ینه‌وه كه نه‌ته‌وه‌كه‌مان له‌كوردستان به‌گشتی به‌جۆرێك له‌راپه‌رین‌و به‌رخۆداندا تێده‌په‌ڕن، راپه‌رینێك دژی زوڵم‌و زۆرداری‌و سته‌م‌و دیكتاتۆرییه‌ت‌و تیرۆرو تاریك په‌رستان، دژی ئه‌وانه‌ی كه به‌درێژایی مێژوو نه‌یانویستووه كورد به‌ئازادانه بژی‌و وه‌كو نه‌ته‌وه‌یه‌كی مافپێدراوی ئه‌م گێتییه بوونی هه‌بێت، ئه‌مه جگه له‌وه‌ی له‌هه‌رێمی كوردستانیش راپه‌رین بۆ وه‌ده‌سخستنی ئامانجه‌كانی راپه‌رین درێژه‌ی هه‌یه‌و تاوه‌كو ئێستاش گرفتی په‌یڕه‌وكردنی دیموكراسی‌و ده‌ستاوده‌ستكردنی ئاشتیانه‌ى ده‌سه‌ڵات‌و كارانه‌بوونی دام‌و ده‌زگا شه‌رعییه‌كانی ئه‌م هه‌رێمه‌مان هه‌یه كه هه‌ر له‌دوای راپه‌رینه‌وه تاوه‌كو ئێستا بانگه‌شه‌ی ئازادی‌و دیموكراسی ده‌كه‌ین‌و خۆمان به‌نمونه‌ی هه‌رێمێكی دیموكرات ده‌ناسێنین‌و هێشتا بۆ ئه‌وه‌ش ماومانه.\nله‌رێگه‌ی ئه‌م په‌یامی پیرۆزباییه‌وه داوا ده‌كه‌ین كه، چیتر گرفته‌كانى گه‌له‌كه‌مان چاره‌سه‌ربكرێت‌و قه‌یرانه‌كان ده‌رچه‌یان بۆ بدۆزرێته‌وه‌و ره‌وڕه‌وه‌ی ژیان بۆ ئه‌م گه‌له سته‌مدیده‌یه بگێڕدرێته‌وه بۆ رێچكه‌ی ئاسایی خۆی، ده‌خوازین ئه‌و قوربانیانه‌ی گه‌له‌كه‌مان له‌راپه‌رین‌و خه‌باتی رزگاری گه‌له‌كه‌مان‌و شۆرشی نوێدا داویانه نه‌هێڵرێت به‌فیرۆبروات‌و به‌هه‌مووان ده‌ستكه‌وته‌كان بپارێزین‌و گه‌شه‌یان پێبده‌ین‌و نه‌وه‌ی نوێی دوای راپه‌رین والێبكه‌ین كه شانازی به‌راپه‌رین‌و ده‌ستكه‌وته‌كانیه‌وه بكه‌ن.\nراپه‌رین ده‌ستكه‌وت‌و پێشكه‌وتنی به‌رچاوی له‌بواری زانست‌و په‌روه‌رده‌و خوێندنی باڵادا بۆ هه‌مووان فه‌راهه‌مكرد، به‌جۆرێك له‌پێش راپه‌رین حكومه‌تی به‌عسی رووخاو و گۆڕبه‌گۆر، ته‌نها یه‌ك زانكۆی حكومی له‌سنوری پارێزگای سلێمانی نه‌هێشتبوو، به‌ڵام راپه‌رین وایكردن كه به‌هه‌وڵی حكومه‌تی هه‌رێم (5) زانكۆی حكومی له‌سنوره‌كه بكرێته‌وه، زیاتر له 10 په‌یمانگا بكرێته‌وه، زیاتر له (5) زانكۆی ئه‌هلی بوونیان هه‌بێت، ناوه‌نده‌كانی خوێندنی باڵا پڕبوون له‌موخته‌به‌رات‌و فه‌راهه‌مكردنی هۆكاره‌كانی فێربوون‌و پێشكه‌وتنی زانست، ئه‌مه جگه له‌وه‌ی راپه‌رین ئه‌و قۆناغه‌بوو له‌مێژووی گه‌له‌كه‌ماندا كه توانیمان زانكۆكانمان به‌دونیای ده‌ره‌وه‌و زانكۆو په‌یمانگاو ناوه‌نده گرنگه‌كانی زانستی‌و ئه‌كادیمی ده‌ره‌وه ببه‌ستینه‌وه‌و سوود له‌ئه‌زموونیان وه‌رگرین، بواری په‌روه‌رده‌و فێركردنیش پێشكه‌وتنی به‌رچاوی به‌خۆوه بینی‌و بوون به‌بنه‌مایه‌كی گرنگ بۆ پێشكه‌وتنی زانكۆكانمان.\nنه‌خێر بۆ شه‌ڕی براكوژی‌و خۆدانه پاڵ دوژمنانی گه‌له‌كه‌مان‌و جێبه‌جێ كردنی ئه‌جێندای ده‌ره‌كی بۆ زیانی نه‌ته‌وه‌كه‌مان‌و ده‌ستكه‌وته‌كانی راپه‌رین، به‌ڵێ بۆ ئازادى‌و سه‌رفرازی‌و په‌یره‌وكردنی دیموكراسی‌و ئاشتیانه ده‌ستاوده‌ست كردنی ده‌سه‌ڵات له‌باشوورى كوردستان، به‌ڵێ بۆ ئازادكردنی سه‌ركرده‌كانمان له‌باكوورى كوردستان‌و گه‌ڕانه‌وه بۆ مێزى گفتوگۆو پرۆسه‌ی ئاشتی، ده‌ڵێین به‌ڵێ سه‌ركه‌وتووبێت به‌رخۆدانی شه‌رڤانان له‌رۆژئاوا، فیدراڵی‌و ئازادی بۆ رۆژئاوا، به‌ڵێ بۆ زیاتر خزمه‌تكردنی گه‌له‌كه‌مان له‌رۆژهه‌ڵاتی كوردستان.\nسڵاو له‌شه‌هیدانی رێگای رزگاری نه‌ته‌وه‌كه‌مان‌و راپه‌رین، سڵاو له‌گیانی پاكی شه‌هیدانی ده‌ستی تیرۆر، به‌هیوای شیفای خێراین بۆ برینداره‌كان‌و خوای گه‌وره سه‌بووری هه‌موولایه‌كمان بدات بۆ شه‌هیده‌كانمان.\nبه‌رزو پیرۆزبێت یادی راپه‌رین، سه‌رشۆڕی‌و له‌ناوچوون بۆ دوژمنانی گه‌له‌كه‌مان\nسه‌رۆكی زانكۆی پۆلیته‌كنیكی سلێمانی


RUWANGE |----------------| ڕوانگه: نامه‌کانی یای ئاگوستا گودهارت له لووتێران ئۆریانت میشن دا\nنامه‌کانی یای ئاگوستا گودهارت له لووتێران ئۆریانت میشن دا\nنامه‌کانی یای ئاگوستا گودهارت له ' لووتێران ئۆریانت میشن ' دا\nیای ئاگوستا گودهارت له هه‌موو میسیۆنێرییه‌کانی دیکه‌ی لووتێری  زیاتر له کوردستان ژیا، دیاره جگه له یای مارتا داڵ ( میس داڵ خانم ) نه‌بێ که له سابڵاغ مایه‌وه و له‌وێ بنه‌ماڵه‌ی پێکه‌وه نا. گودهارت له سه‌ره‌تای چالاکییه‌کانی کۆمه‌ڵه‌ی لووتیری میسیۆنی ڕۆژهه‌لات له سابڵاغ و ده‌ور و به‌ری تا داخرانی پێگه‌که‌یان له ساڵی 1936له‌وێ خزمه‌تی به خه‌ڵک کرد و ته‌نانه‌ت دوای ئه‌وه‌ی ناچار کران له سابڵاغ بڕۆن ماوه‌یه‌ک له ته‌ورێز و تاران و ئابادان کاری کرد و له ساڵی 1940 بۆ یه‌کجاری گه‌ڕاوه ئه‌مریکا.\nئه‌وم نامه‌یه‌ی خواره‌وه یای گودهارت له ژماره‌ی 2ی ' لووتێران ئۆریانت میشن' ی مانگی مارسی 1931 دا بڵاو کراوه‌ته‌وه:\nپێگه‌که‌مان له ئێرانێ، هێندێک بڕگه‌ی ئه‌و نامانه‌ی له‌و دواییانه دا پێمان گه‌یشتوون:\n" ئه‌وه زۆر باش بوو بۆ ماوه‌ی حه‌وتوویه‌ک له گشت کاره‌کانم دوور که‌وتمه‌وه ئه‌و ده‌مه‌ی که چووم بۆ وڕمێ بۆ به‌شداری له " کۆنفرانسی [ میسیۆنێرییه‌کان ] له ئێران" یه‌کێک له نه‌خۆشه‌کانی خۆم له گه‌ڵ خۆم برد و ئه‌وه‌ش هیچ ده‌رفه‌تی حه‌سا‌نه‌وه و دوور که‌وتنه‌وه له ئه‌رکه‌کانمی پێ نه‌دام. چه‌ند ڕۆژی یه‌که‌م ئه‌و ژنه‌زۆر نه‌خۆش بوو، و ده‌بوو ده‌ق به‌وه‌ش بگرێ له نه‌خۆشخانه‌یه‌کی دیکه دابێ. ئه‌من کاتێک نه‌خۆشخانه‌کانمان له سابڵاغ به جێ ده‌هێڵم هه‌میشه ئی وای لێیه له نه‌بوونی من دا تووشی ڕه‌نجێکی زۆر ده‌بێ. یه‌ک له نه‌خۆشه‌کانمان که له‌و دواییانه مرد ئه‌وه‌نده‌ی کار لێکردم  هه‌تا حه‌وتوویه‌ک ناساز بووم و به جێ و بان لێی که‌وتم. هیوادار بووم بیگه‌یێنمه نه‌خۆشخانه‌یه‌کی باشتر، و له ڕێگایه له ماشێنه‌که‌م دا مرد. ئه‌و ژنێک بوو که کێشایی هه‌ر 250 پاوند ده‌بوو. مرۆ ببێ به دوکتوری دۆستانی خۆی وه‌نه‌بێ هێنده‌ش خۆش بێ. له ده‌ست دانیان زۆر سه‌خته، ده‌زانی ئه‌م کوردانه گشت ئه‌وه‌ن که ئه‌من وه‌ک دۆست لێره شکیان ده‌به‌م و ئه‌گه‌ر شتێک ڕووده‌دا ئه‌وان جار جار ده‌ڵێن: " ده‌زانی، ئه‌گه‌ر ئه‌و ژنه دۆستی تۆ نه‌بووبایه ئه‌وه ڕووی نه‌ده‌دا". دیاره زیاتر له‌وه‌ش ده‌ڵێن، به‌ڵام ئه‌وه دواتر به گوێم ده‌گاته‌وه، هه‌ر وه‌ک ئه‌وه‌ی که ئێوه‌ش له وڵات دواتر له منه‌وه ده‌یبیستن.\nئێوه ده‌ڵێن ئێوه له وڵات هێندێک کار ده‌که‌ن، بریا زانیباتان ئێمه لێره چ ده‌که‌ین. ته‌ركی هێندێک له شه‌قامه‌کانی ئێڕه خشتی تێگیراوه. پیاوان ئێستا کڵاوێکی تازه [ کڵاوی په‌هله‌وی] له سه‌ر ده‌نێن. له عیشای خوڵایه ئێستا  چه‌ند فایتوونێک هه‌یه ده‌توانین به کاریان بهێنین. ئه‌وه‌ی که ئێمه زیاتر پێداویستیمان پێیه‌تی ئه‌وه‌یه که خیابان یان کۆڵانی ده‌روازه‌ی ماڵی فه‌رماندار هه‌موو ڕۆژێ ته‌سکتر ده‌بێته‌وه.\nپێنجشه‌مۆی ڕابردوو، زارووحی و ئه‌من چووینه سه‌ر شایی له دێیه‌ک. ئێمه هه‌موو ڕۆژه‌که له‌وێ بووین. له‌و ڕۆژه دا بووکیان نه‌هێنا بۆیه چاومان به بووک نه‌که‌وت.ئه‌و ڕۆژه 7 دۆڵارم بۆ کرێی ماشین که بۆ ڕۆژێک به ده‌ربه‌ست به کرێمان گرتبوو و نزیکه‌ی 10 دۆڵاریشم بۆ دیاری بردن بۆ ئه‌و داوه‌ته خه‌رج کرد، ئاوا بۆتان ده‌رده‌که‌وێ لێره چوونه سه‌ر شایی چه‌نده‌ی تێ ده‌چێ. خاوه‌ن شاییه‌که ماڵی ئاغا ( خاوه‌نی گوند) بوون و له‌گه‌ڵ من زۆر باشن جا بۆیه نه‌ده‌کرا به‌ده‌ستی به‌تاڵ وه‌ک که‌سێکی فه‌قیر بچمه وێنده‌رێ. ئه‌وان پێیان وایه ئه‌مریکاییه‌کان دراوێکی یه‌کجار زۆریان هه‌یه. هیچ باوه‌رمان پێ ناکه‌ن کاتێک ده‌ڵێین ئێمه چ دراومان نییه. له 27 ی مانگ [ ده‌کرێ 27ی نۆڤامبر یان دیسامبری ساڵی 1930 بێ. ح.ق] ئێمه چووینه سه‌ر شاییه‌کی دیکه. ئه‌وه داوه‌تێکی زۆر گرینگ نه‌بوو چونکه پیاوه‌که سێ ژنی هه‌یه. به‌ری به‌یانی بووکیان هێنا و چه‌ترێکیان له سه‌ر هه‌ڵدا بوو، پێیان وایه چه‌تری کراوه به سه‌ر بووکه‌وه پێوقه‌ده‌می باش ده‌کا. دیاره، به هه‌بوونی 3 ژن له ماڵێ دا، هه‌موو که‌س حه‌وجێی به شانس و به‌ختێکی باشتر هه‌یه. بووک کچی تاقانه‌ی پیاوێکی ده‌وڵه‌مه‌ند بوو.\nئه‌م حه‌وتوویه یه‌کێک له کچه‌کانی شێخی [ گودهارت نێوی ئه‌و شێخه‌ی نه‌نووسیوه] و برایه‌که‌ی له شارین. ئه‌ویش شێخه -- به دڵنیاییه‌وه جۆره شێخێک،جگه له‌و شێخه و خانمه‌که‌ی و خوشکه‌که‌ی، خانمه‌کانی ماڵی قازی و چه‌ند که‌سێکی دیکه بۆ نانی نیوه‌ڕۆ میوانم بوون، به گشتی هه‌شت که‌س، ئه‌وه جگه له خزمه‌تکار و منداڵه‌کان که هه‌موویان کۆخه ڕه‌شه‌یان بوو. ئه‌من داوام له خانمه‌کانی ماڵی قازی کردبوو منداڵه‌کانیان له گه‌ڵ خۆیان نه‌هێنن. جا بۆیه مه‌جلیسه‌که زۆر قه‌ره‌باڵغ نه‌بوو. هه‌موو شتێک به شێوازی کوردی ڕێک خرابوو.ئێمه‌له سه‌ر عه‌رزی به ده‌وری سفره‌وه دانیشتین و که‌وچکیشمان به کار هێنا که ئێستا کورده‌کانیش فێر بوون به‌کاری بهێنن.\nئه‌وان ئیدی وه‌ک جا‌ران سه‌عات 10 یان 11 نانی نیوه‌ڕۆ ناخۆن به‌ڵکوو سه‌عات 12 یان 12.30. جار جار سه‌عات 3ش نانی نیوه‌ڕۆ ده‌خۆین.هه‌موو خانمه‌کان به‌ر له نانخواردن و دوای نانخواردن ده‌ستیان شوشت. دوایه دیسان چاییمان خوارده‌وه. دوای ئه‌وه هه‌موویان ده‌ستنوێژیان گرت بۆ نوێژ کردن. ئه‌وه‌م زۆر به‌لاوه خۆش بوو  ئه‌وان ماڵی منیان ئه‌وه‌نده پێ خاوێن بوو که نوێژی تێدا بکه‌ن.\nسه‌رتاسه‌ری ئه‌و هاوینه‌ی ئه‌من ئه‌وه‌نده‌ی پێم ده‌کرا و له ده‌ستم ده‌هات کاری ده‌رمانگه‌یه‌کم هه‌ڵسووڕاند. گوله‌کانیان له شاری ده‌ر کردووه جا بۆیه ئه‌وه کارێکی زۆر زیاتری خستبووه سه‌ر ئه‌ستۆم. چونکه ئه‌وان به ته‌پۆڵکه و به‌رزاییه‌کانی ده‌وری شاری دا بڵاو بوونه‌ته‌وه و ده‌بێ ئه‌و ڕۆن و ده‌رمانه‌ی پێویستییان پێی هه‌یه به ده‌ستیان بگا. هێندێکیان ده‌بێ ئه‌و شتانه‌یان بۆ ببردرێ چونکه بۆخۆیان ناتوانن بێنه نێو شاری و ئه‌گه‌ر ده‌رمانیان پێ نه‌گا ده‌رنابه‌ن. ئه‌وان برینه‌کانیان به خاوێنی ڕاناگرن و زۆر جار برینه‌کانیان لێیان پیس ده‌کا و له جیاتی چاک ببنه‌وه خراپتر ده‌بن. له دێیه‌کانی ده‌ور وبه‌ر له‌رز و تایه‌کی زۆر ناخۆش بڵاو بووه‌ته‌وه و ئێمه له شاری نه‌مان ده‌زانی ده‌توانین چی له گه‌ڵ بکه‌ین. چونکه هیچ دوکتوری باشمان نییه جابۆیه بۆ زۆر له نه‌خۆشیان ده‌بێ خۆمان به حه‌ول و ته‌وه‌کولی خوڵای بسپێرین.\nموسوڵمانه‌کان زۆر به خێرایی له ژیان دا پێش ده‌که‌ون. ڕۆژی جومعه‌ی ڕابردوو مه‌دره‌سه‌ی کوڕان له باغی شاری دا شانۆیه‌کیان پێشکێش کرد. پێی ده‌ڵێن باغی " شێر و خورشید " وه‌ک خاچی سووری ئێمه. بۆ دیتنی شانۆیه‌که مه‌دره‌سه‌کان هه‌موو بڵیتی خۆڕاییان درابوویه. ئه‌من له‌گه‌ڵ 15 کچی موسوڵمان چووم بۆ دیتنی ئه‌و شانۆیه. ئه‌وان گشتیان ته‌مه‌نیان له نێوان 16 و 17 ساڵان دا بوو. بیری لێ بکه‌وه، ئه‌وان بۆیان هه‌یه تا سه‌عات شه‌شی ئێوارێ له خیابانان بن و بچنه تیاتورێک که هه‌م ژن و هه‌م پیاوی لێیه. له ته‌ورێزێ ئێمه ژنێکمان دی له سه‌ر مۆتۆڕسیکلێتێک به ته‌نیشت پیاوێکه‌وه دانیشتبوو. گشت ئه‌و شتانه به پێچه‌وانه‌ی قانوونی وڵات و دینه‌که‌یانه. به‌ڵام ئێستا ئیدی که‌س زۆر گوێ ناداته ئه‌و له‌مپه‌ر و به‌رهه‌ڵستانه! ئه‌وان به کاری خۆیانه‌وه خه‌ریکن. ئه‌و میسیۆنێرییانه‌ی ئێستا له ئێران کار ده‌که‌ن ده‌بێ کارێکی وا بکه‌ن له خه‌ڵکی وه‌دوایه نه‌که‌ون. ئیدی ئه‌و زه‌مانه نه‌ماوه میسیۆنێرییه‌کان ده‌بوو هێندێک خه‌به‌ری چکۆڵه بۆ خه‌ڵک بگێڕنه‌وه.ئێستا به پێچه‌وانه ئه‌وان باسی ئه‌وشتانه‌مان بۆ ده‌که‌ن که ئێمه ده‌مانه‌وێ یان نامانه‌وێ بیان زانین. کاتێک ئه‌و نامه‌یه‌تان به ده‌ست ده‌گا ده‌بێ بووبێته ژانڤییه‌ی 1931. ئه‌من هیوادارم ساڵی دادێ بتوانم باشتر کار بکه‌م.\nهه‌ر ئێستا کچێکی پچکۆڵانه له ژووره‌که‌مه، ئه‌و کچی ئاغای قوم قه‌ڵایێ یه. له ماڵی خۆیان نه‌خۆش ده‌که‌وێ و ده‌یبه‌نه لای هه‌ر دوکتورێک گوتوویه ده‌مرێ جا بۆیه وه‌ک دوایین چاره هێناویانه‌ته لای من. ئه‌و کچه نه‌وه‌ی ئه‌و ژنه‌یه  که ده‌مبرد بۆ نه‌خۆشخانه له ڕێگایێ مرد و پێشتر باسم کرد. ئێستا ئه‌وه جارێکی دیکه هاتوونه‌ته‌وه لای من. ئه‌وان هێشتاش باوه‌ڕم پێ ده‌که‌ن ئه‌گه‌ر کارێکم له ده‌ست بێ بۆ منداڵه‌کانیانی ده‌که‌م. ئه‌و منداڵه ته‌مه‌نی 12 ساڵه و له کوڕی پووری نیشانه کراوه. ئه‌ویان به سواری عه‌ڕابه‌یه‌ک هێنا که دوو که‌ڵ ده‌یکێشن. له پێشدا ترسم بوو ده‌رده باریکه، ئازاری سیلی هه‌بێ، به‌ڵام زوو بۆم ده‌رکه‌وت تووشی سه‌تڵوجه‌م بووه و تایه‌کی کۆنی مالاریای هه‌یه. ئه‌وه ئێستا یازده ڕۆژه هه‌ر له‌م ژووره‌ی دا بۆخۆم لێی ده‌نووم خستوومه. له شه‌ش ڕۆژی یه‌که‌م دا ژنێک و منداڵه به‌رمه‌مکانه‌که‌شی له لام بوون، و ئێمه هه‌ر سێکمان له‌گه‌ڵ ئه‌و منداڵه شێره‌خۆره‌یه له ژوورێکی پچکۆڵه دا ده‌نووستین.\nئیمزا: یای ئاگوستا گودهارت. " \nله ژماره‌ی 6ی ساڵی 23ی ' لووتێران ئۆریانت میشن ' نۆڤامبری 1931 دا به‌شێک له ڕاپۆرتی سێ مانگانه‌ی یای گودهارت بڵا کراوه‌ته‌وه. " ڕاپۆرتی سێ مانگانه‌ی نه‌خۆشه‌وانه‌که‌مان یای گودهارت له سابڵاغه‌وه:\n" له‌و سێ مانگه دا ئه‌من له ده‌رمانگه 381 نه‌خۆشم موداوا کردووه. نۆزده نه‌خۆشیش له ماڵی خۆیان موداوا کراون. له‌و ماویه دا شه‌ش جار سه‌ردانی لادێیانم کرد. به‌گشتی هه‌ر نه‌خۆشه‌ی 31 ڕۆژ له نه‌خۆشخانه که‌وتووه. ئه‌گه‌ر نه‌خۆشه‌کان توانای ماڵییان هه‌بێ ئه‌من دراوی له نه‌خۆشخانه که‌وتن و خوردوخۆراکیان لێ وه‌رده‌گرم. وه‌ک له ڕاپۆرته‌که‌م دا ده‌بینن ده‌رمان زۆر گرانه و ئێمه ده‌بێ زۆربه‌ی بده‌ین به خه‌ڵکی هه‌ژار و نه‌دار، چونکه زۆربه‌ی خه‌ڵکی هه‌ژارو نه‌دار دێنه لای من بۆ ئه‌وه‌ی یارمه‌تییان بده‌م. ڕاسته، زۆر له خانمه‌کانی ئه‌فسه‌رانی ئه‌ڕته‌شی ئێرانیش دێنه لامان، به‌ڵام ئه‌من هه‌میشه ناتوانم ئه‌وه‌نده دراوه‌ی پێم خۆشه لێیان بستێنم ،هه‌ر له‌و ماوه‌ی سێ مانگه دا ئه‌من سه‌ری گونده‌کانی " سه‌رده‌رابات" و " حه‌مامیان" م دا، ئه‌و دێیانه له نزیک بۆکانن. هه‌ژده ڕۆژ له‌وێ بووم. ئه‌و کاته‌ی له " سه‌رده‌رابات" بووم چه‌ندین چار چوومه لادێیه ده‌وروبه‌ره‌کانیشی. ڕۆژێکیان چوومه\n " قۆڵغه‌ته‌په"، له‌وێ خوشکی ئاغاژنی دێی " ئیندرقاش" ژنی خاوه‌نی دێیه‌که‌یه.له‌وێ ئه‌و که‌یبانووه چێشت و خۆانێکی به پێی فیلان بۆ ساز کردبووم به‌ڵام شه‌وێکی هه‌تا بڵێی ناخۆشم لێ ڕابوارد، و کاتێک گه‌ڕامه‌وه سۆفی [ سه‌فییه!!] خانمی ژنی سه‌ردار ( به ئه‌گه‌ری زۆر مه‌به‌ست له عه‌لی خانی سه‌رداری بۆکانه - ح.ق) نه‌یده‌هێشت له ده‌رکه‌ی ماڵێی وه‌ژوورێ که‌وم. ئه‌و گوتی " جارێ بچوو و ئاوێک به خۆت داکه، جا دانیشته، چونکه ده‌زانم ئه‌تووش حاڵت له سه‌ردار باشتر نییه کاتێک له‌و دێیه ڕا هاته‌وه".\n'حه‌مامیان' یه‌کێک له‌و گوندانه‌یه که له به‌رده‌ست پووری سه‌ردار دایه. ئه‌من به ڕێگای ' سۆفی خانم' ی ژنی سه‌رداره‌وه پێم له‌نێو ئه‌و بنه‌ماڵانه دا کراوه‌ته‌وه.\nهێشتا هیوام دارم ئامرازه‌کانم به ده‌ست بگا به‌ڵام هێنانی گاز و هه‌موو جۆره ویشکه‌بارێک بۆ نێو وڵات قه‌ده‌خه کراوه، مه‌گه‌ر ئه‌وه‌ی که‌سێک له ژێر هێندێک هه‌لومه‌رج دا له گه‌ڵ خۆی بیانهێنێ.\nگوله‌کان ئیزنیان پێدراوه بگه‌ڕێنه‌وه ئاوه‌دانییه کۆنه‌که‌ی خۆیان له ده‌ره‌وه‌ی سابڵاغێ. به‌ڵام ئه‌وان له چاوه‌خانووییه‌کی قوڕێنه نه‌بێ چی دیکه‌یان زیاتر نییه و چاڵاوه‌که‌شیان کوێر بووه‌ته‌وه. نزیک له شوێنه‌که‌یان چ ئاویان نییه. میسیۆنه‌که‌مان هێندێکی دراو دانێ، و ئه‌من بۆخۆشم دیاریی تایبه‌تیم دا به سێ له کچه‌کان.سێ له کچه‌کان دیوێکیان بۆخۆیان ساز کردووه و ده‌رگای هه‌یه، به‌ڵام نازانم ئه‌و زستانه چییان لێ به‌سه‌ر دێ. گوله‌کان بیست و شه‌ش که‌سن و به هه‌موویان دوو دیویان هه‌یه. دوویان پیاون و ئه‌وانیدی هه‌موو ژن و کچن. هێندێک له پیاوه گوله‌کان که حکوومه‌ت پێشتر هه‌موویانی ناردبوو بۆ " میاندواو" له‌وێوه نه‌گه‌ڕاونه‌ته‌وه. له به‌ر ئه‌وه‌ی کۆمه‌ڵه‌که‌مان میسیۆنی لووتێری ڕۆژهه‌ڵات ده‌سته‌نگه ئه‌من ناوێرم به‌ڵێنێکی زۆر نه به گوله‌کان خۆیان یان به حکوومه‌ت بده‌م له سه‌ر ئه‌وشتانه‌ی که ئێمه له وانه‌یه له ده‌ستمان بێ بۆیان ئه‌نجام بده‌ین. به‌لێنم داوه به هێندێک له کچه گوله‌کان که یه‌رمه‌تییان پێبکه‌م بۆ سازکردنی دیوێک."\nبرایان، بۆ ده‌مێکی کورتیش بێ بیرێک له‌م گولانه بکه‌نه‌وه. ئه‌وان له‌شیان نه‌خۆشه - ترسێنه‌رانه‌ش نه‌خۆشه و ته‌نانه‌ت بۆ خۆشیان بێز له خۆیان ده‌که‌ن- له‌وه‌ش گه‌وره‌تر نه‌خۆشی ڕوح و ڕه‌وانیانه. هه‌لومه‌رجی به‌دنیان پێیان\nده‌ڵێ کۆتایی ژیانیان زۆر دوور نییه.روحیان له حه‌سره‌ت ڕزگاری دا و دڵنیا بوون له‌وه‌یه که گوناهانیان ببه‌خشرێ. ئه‌وان به دووی خوڵای خۆشه‌ویست دا ده‌گه‌رێن. هیچ که‌س نا به‌ڵام میسیۆنێرییه عیساییه‌کانی ئێمه ده‌توانن ڕێگایان پێشان ده‌ن و ده‌شیده‌ن.\nده‌سته گوله‌کان له ئاست بابه‌تی روحانی زۆر به‌سوێوه‌ن و له‌و ڕووه‌وه زۆر گوێقوڵاغن. ئه‌وه‌ش خۆزاییه چونکه کاتێک ئینسان له ته‌نگانه دایه خۆی به حه‌ول و قوه‌تی خوڵای ده‌سپێرێ....... ئه‌من وه‌بیرم دێ له یه‌کێک له سه‌رده‌کانم له کاوله‌که‌یاندا زۆر کارتی وێنه‌ی مه‌دره‌سه‌ی یه‌کشه‌مۆیانم دێ که له هێندێک له میسیۆنێرییه‌کانی ئێمه‌یان وه‌رگرتبوو و به ڕێزه‌وه هه‌ڵیان گرتبوون و پاراستبوویانن [ مه‌به‌ست له یای هاننا شوێنهووده که‌له یه‌کێک له نووسینه‌کانی خۆیدا باسی دانی ئه‌و دیارییانه‌ی به‌و ئینسانه به‌له‌نگازانه کردووه.ح.ق)\nگرفتی ئه‌و گولانه کێشه‌یه‌کی گه‌وره‌یه له به‌ر ده‌م میسیۆنه‌که‌مان دا."\n' لووتێران ئۆریانت میشن' له ژماره4ی ساڵی 23 ی دا ، ژووییه‌ی 1933 نامه‌یه‌کی دیکه‌ی یای گودهارت ی بڵاو کردووه‌ته‌وه که بۆ ئاڵفرێد بێورگر سێکرێتێری به‌ڕێوه‌به‌ری و خه‌زێنه‌داری کۆمه‌ڵه‌که‌یانی نووسیوه:\n" 1 ی ئاوریلی 1933\nجه‌نابی بێورگری عه‌زیز:\nله‌ماوه‌ی ئه‌و چوار ساڵه‌ی ڕابردوو دا ئه‌من زۆرم حه‌ول داوه بۆ ئه‌وه‌ی ژماره‌ی گوله‌کانی ناوچه‌ی سابڵاغێ ساخ بکه‌مه‌وه، ده‌گوترێ  دانیشتووانی ئه‌م ناوچه‌یه بریتییه له 100000 کورد. ئه‌من 96 گولم دیوه‌ته‌وه، که زۆربه‌یان له‌م شاره دا و شاره‌کانی نزیکن. هێندێکیان له دێیه‌کان و له بنه‌ماڵه‌ی ئاغاکانن.\nئه‌م به‌شه‌ی ئێران زستانان هه‌وای ساردتره له جێی دی و ئه‌وه‌ش ده‌بێته هۆی ئه‌وه‌ی ژماره‌ی ئه‌و که‌سانه‌ی  تووشی نه‌خۆشی گولی دێن که‌متر بێ. له باشووری [ئێران ] نه‌خۆشیی گولی و مالاریا زیاتره.\nله سه‌ر ئه‌و نه‌خۆشییه ده‌توانم بڵێم ، گشتیان کاتێک دێنه لای من که زۆری لێ پیس کردوون و ئه‌ندامێکی له‌شیان پێوه‌چووه و چاره‌یه‌کی ئه‌وتۆی بۆ ناکرێ. کاتێک ئاغای دێیه‌که له دێیه‌که‌ی خۆی ده‌ریان ده‌کا، ئه‌وان ده‌چنه دێی گولان ئه‌و جۆره‌ی ئێمه نێومان له سه‌رپه‌نایه‌که‌یان ناوه. ئاغای ئه‌و دێیه، وه‌ک ڕه‌نگه ئێوه بزانن،له‌گه‌ڵ ئه‌وه‌شدا له نێو دێیه‌که دا ڕایان ناگرێ، ئه‌گه‌ر حه‌وجێیان به ئاگاداریی ده‌رمانی هه‌بێ، ده‌یاننێرێ بۆ ده‌رمانگه‌ی میسیۆن. ئه‌وان له ڕۆژانێکی دیاری کراو دا دێن بۆ ده‌رمانگه و ده‌رزییان لێ ده‌درێ. ئه‌من خۆم هه‌ر دوو حه‌وتووی جارێک ده‌چم بۆ دێی گولان.ئه‌گه‌ر بێتوو ڕووداوێکی له‌پڕ بێته پێشێ هه‌ر کاتێک بیانه‌وێ ده‌کرێ بێنه لامان. ئه‌من ده‌نێویان دا چه‌ند که‌سێكم دیوه‌ته‌وه که ئازاری ده‌رده‌باریکه‌یان هه‌یه و بۆ ماوه‌ی درێژ له گه‌ڵ گوله‌کان ژیاون و ئه‌وه‌ش ده‌کرێ کار له برینه‌کانیان بکا و ئه‌و نه‌خۆشییه‌شیان تووش کا.پێرێژنێک له دێیه‌که که کاری حه‌کیمی ده‌کا بۆ خۆی سیلداره و ده‌توانێ تووشیان کا.\nئێمه بۆ موداوای گوله‌کان ڕۆن و ده‌رمانی دیکه‌ی وا له لایه‌ن Leper Association ( کۆمه‌ڵه‌ی گولپارێزان)وه ڕائه‌سپێردراوه به کار ده‌هێنن. هاوینان که ئاو که‌مه، گشت گوله‌کان ده‌چنه قه‌راغ چۆمی و له‌وێوه نه‌خۆشییه‌که‌یان بڵاو ده‌که‌نه‌وه و له‌وێ له‌وانه‌یه مێشووله پێوه‌یان بدا و ئه‌و جار مێشووله‌کانیش به نۆری خۆیان باغچان و خه‌ڵکی دی تووش ده‌که‌ن.\nبه ئاسایی گوله‌کان خواردنیان باشه، زیاتر خواردنی خۆیان به سواڵ په‌یدا ده‌که‌ن یان خزم و که‌سوکاریان بۆیان ده‌هێنن. ئه‌وانه‌ی که بۆ خۆراکیش پێویستییان به یارمه‌تی هه‌یه میسیۆن ئه‌و یارمه‌تییه‌یان پێ ده‌کا. ئێمه هه‌ر وه‌ها جلوبه‌رگ و نوێن وبان و پێداویستی نێوماڵیشیان ده‌ده‌ینێ.\nله‌به‌ر ئه‌وه‌ی ئێستا له سه‌ر هێنانی هه‌موو جۆره ده‌رمانێک ماڵییات داندراوه، نرخی ده‌رمان له ئێرانێ زۆر گرانه.\nکاری ده‌رمانگه ئه‌م زستانه زۆر زیاتر له جاران بوو به‌ڵام دراوێکی زۆر که‌ممان له لایه‌ن خه‌ڵکه‌وه پێدراوه. به ئاسایی ژنان بۆ موداوا ده‌هێننه لای من و زۆربه‌یان دراوێکی زۆر که‌م ده‌دن. هه‌ڵبه‌ت، خه‌ڵکی هه‌ژار ئازاری گه‌وره ده‌چێژن و ئه‌گه‌ر بتوانن خۆیان بگه‌یێنه ده‌رمانگه‌که‌مان ئێمه به خۆڕایی و بێ به‌رامبه‌ر موداوایان ده‌که‌ین. له کاتی به‌شینه‌وه‌ی ده‌رمان به خۆرایی و به بێ دراو مرۆ نازانێ له کوێ سنووری دیاری بکا.\nئه‌من بۆنه‌ی هاتنه‌وه‌ی ساڵی تازه‌ی ئه‌مساڵم کرد به هاتن و به‌خێرهێنانی میوانان و له‌به‌ر ئه‌وه‌ی له‌گه‌ڵ مانگی ڕه‌مه‌زان جووت که‌وتبوو، زۆربه‌یان به‌شه‌و هاتنه لام. ئێمه پێنج ڕۆژمان بۆ ئه‌و بۆنه‌یه ته‌رخان کردبوو. له ماوه‌ی پێنج ڕۆژان دا 149 که‌س سه‌ریان لێدام. ئه‌وه‌ش پێویستی به به‌کارهێنانی هێندێک زیاتری شه‌کر ده‌کرد بۆ که‌یک ساز کردن و چایی پێ خواردنه‌وه.ئه‌و ڕۆژانه شه‌کر هه‌تا بڵێی گرانه. ( سه‌رنج بده‌ن: ڕۆژی جێژنی سه‌ری ساڵی نوێ به ئاسایی ئه‌و کاته ڕه‌سمییه‌یه که میسیۆنێرییه‌کان میوانیان دێ ، له کاتێکدا له نه‌ورۆز دا وا داده‌ندرێ  ده‌بێ میسیۆنێرییه‌کان بچنه ماڵی خه‌ڵکی خۆجێیی و پیرۆزباییان لێ بکه‌ن [ تێبینی بێورگر].)\n21ی مارس جێژنی نه‌ورۆز بوو. ئێمه له‌و ڕۆژه دا سه‌رمان له زۆر ماڵان دا و هه‌ر وه‌ها له خه‌ڵکی هه‌ژاریش.له دانی به‌یانی ڕۆژی یه‌که‌می نه‌ورۆز دا چووینه دیده‌نی بنه‌ماڵه‌ی ڕێبه‌ره نیزامییه‌کان و حاکمی شار و، به گه‌رمی به‌خێرهاتن و میواندارییان لێ کردین. له ده‌رمانگه‌یه‌که‌ماندا یارمه‌تی ژنه‌کانی ئه‌وانیشمان داوه.\nئێستا جێژن ته‌واو بووه. به‌ڵام هێشتا به‌فر له سه‌ر عه‌زری ماوه و ئێمه هه‌موو به‌هارێ ده‌بێ کوره‌کانمان داگیرسێنین.\nدلسۆزتان، ئاگوستا گودهارت "\n__ وێنه‌ی یای ئاگوستا گودهارت و دوکتور ئێمانوێل هێدمان له به‌ر ده‌رگای ده‌رمانگه‌یه‌که‌یان له‌سابڵاغ ئی سه‌روبه‌ندی خولی یه‌که‌می چالاکییه‌کانی 'میسیۆنی کوردستان 'ه و له ساڵی 1913 یان 1914 هه‌ڵگیراوه\n__ وێنه‌ی عه‌لی خانی سه‌ردار و عه‌لی ئاغای عه‌لییار به سپاسه‌وه له کتێبی: 'نگاهی به تاریخ مهاباد، سید محمد صمدی، انتشارات رهرو مهاباد،1373 [ی هه‌تاوی] وه‌رگیراوه.\n__ وێنه‌کانی دیکه له ژماره‌کانی سه‌ره‌وه‌ی ' لووتێران ئۆریانت میشن' دا چاپ کراون\nPosted by Ruwange --- ڕوانگه at 6:34 PM


حكومەتی عیراق ڕۆژێك پشووی فەرمی ڕاگەیاند – تۆڕی میدیایی خەڵک\nحكومەتی عیراق ڕۆژێك پشووی فەرمی ڕاگەیاند\n2019/09/09 - 3:05 PM\nئەمیندارێتی گشتی ئەنجوومەنی وەزیرانی عیراق بڕیاریدا بەبۆنەی عاشوراوە سبەینێ بكاتە پشووی فەرمی.\nئەمیندارێتی گشتی ئەنجوومەنی وەزیرانی عیراق لە ڕاگەیەنراوێكدا ئاماژەی بەوەكردووە، كە ئەنجوومەنی وەزیران بڕیاری داوە سبەینێ سێ شەممە 10-9-2019 لەسەرجەم دامودەزگا فەرمییەكان بكرێتە پشووی فەرمی بەبۆنەی یادی شەهید كردنی ئیمام حسێن (س.خ) و مەڕاسیمەكانی عاشوراوە.\nئەمە لەكاتێكدایە، كە ئەمڕۆ دوو شەممە لە سعودیە و زۆربەی وڵاتانی جیهان و هەرێمی كوردستان 10ی موحەڕەم بوو، بەو بۆنەیەشەوە لە فەرمانگەكانی هەرێم ئەمڕۆ پشووی فەرمی بوو.\nپشووی فەرمیحكومەتی عیراق\nلە بەرزنجە ئاگرێكی گەورە كەوتەوە و 500 دۆنم پووش و پاوان سووتان\nبەوێنە.. لە ڕووداوێكی هاتوچۆدا 11 كەس بوونە قوربانی


چالاکێکی ژینگەپارێزی بە بارمتەی قورس ئازاد کرا\n14:32 - 8 گەلاوێژ 2719\nئاژانسی کوردپا: چالاکێکی ژینگەپارێزی، پاش تێپەڕینی ٦ مانگ، بە دانانی بارمتەی قورس، لە زیندانی ناوەندیی شاری سنە، ئازاد کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، \_"چیا محەممەدی\_"، چالاکی ژینگەپارێزیی خەڵکی شاری سنە، بە دانانی بارمتەی ٨٠٠ ملیۆن تمەنی، بە شێوەی کاتی لە زیندان ئازاد کرا.\nسەرچاوەیەکی ئاگادار لەوبارەوە بە ئاژانسی کوردپای ڕاگەیاند: \_"چیا محەممەدی ماوەی ١٠٠ ڕۆژ، لە ژووری تاکەکەسیی ئیدارەی ئیتلاعاتی شاری سنەدا ڕاگیرابوو.\_"\n\_"چیا محەممەدی\_"، ڕێکەوتی ٤ی ڕەشەممەی ساڵی ٩٧، لە لایەن هێزە ئیتلاعاتییەکانەوە، بە تۆمەتی \_"هەواڵدان دژی تەناهی نەتەوەیی، ئەندامبوون لە یەکێک لە حیزبە کوردییەکانی دژبەری حکوومەت و پڕوپاگەندە دژی نیزام\_"، دەسبەسەر کرابوو.


شەڕی بەوەکالەتی تەوریسی سیاسی: ڕۆژنامەی زەمەن بە نمونە\nلەساڵانی ڕابردودا، میرەکانی جەنگ و نوخبەی سیاسی، ھۆکاری سەرەکی گرفتەکانی ھەرێم بون. بەڵام دەرکەوتن و ڕەفتاری نەوەو بنەماڵەی سەرکردە سیاسیەکان بەبێ جیاوازی، بوەتە گرفتێکی تری کۆمەڵگاو حیزبەکان. زەقترین سیمای ئەم دیاردەیەش: دەستگرتنی ئەم گروپەیە بەسەر سەرچاوەی ئابوریی و گۆڕانیانە بۆ سەرمایەداری گەورە لە تەمەنێکی زۆر گەنجدا، بەبێ ھیچ ماندووبوون و ھیچ ئەزمونێک لە بواری کارکردندا.\nکێشەکە تەنھا لەم گۆڕانە گەورەیەدا نییە، بەڵکو ئەم نەوە تازانە ھەموویان خەونی سیاسیی ناماقوڵ و نابەجێیان ھەیە. بۆ وەدیھێنانی ئەو خەونانەش ئەو پارەیەی کە بەناھەق دەستیانکەوتوە دەخەنە کار، بۆ نموونە ڕۆژنامەی تایبەت دەردەکەن، ژمارەیەک کەناڵی تی ڤی و ڕادیۆ و سایت و ژمارەیەکی بێشومار لە پەیجی فەیسبوک دادەنێن. ئەڵبەتە کواڵێتی و پێویستی، بڕیاردەرنین لەسەربونی ئەم ھەموو ئامرازانەی ڕاگەیاندن، بەڵکو وەدیھێنانی خەونی سیاسیی ناماقوڵ و نادیموکراسیی و ناتەندروست ئەو دوکانە میدییایە گەورانە ئاڕاستە دەکات.\nئەوەشی لەھەموی خراپترە، ئەم نەوە تازەیە، کە کوڕەکانن یان خزمە نزیکەکانی سەرکردە کۆچکردوەکانن، خاوەنی لانی کەمی توانای فکری و سیاسی و ئیعلامی نین. زۆریشیان بەشی ئەوە زمانی کوردی نازانن کە ئینشایەکی بێھەڵەی پێ بنووسن. مەبەستی سەرەکی ئەم کوڕە گەنجانە ململانێی یەکتر و پەیداکردنی ھەژمون و کڕینی وەلای گروپێک لە میدیاکارانە بۆئەوەی شەڕی بەوەکالەتیان پێبکەن. جگە لە کەناڵەکانی: ڕوداوو کوردسات و کوردستان ٢٤، ڕۆژنامەکانی: باس و ڕوداو و ئاژانس و ژیان و ھەولێر، سایتی پەیسەر و ڕۆژنامەی زەمەن، دوایەمین پەردەی ئەم نمایشە بێمانایەیە (ئامادەکاری بۆ کردنەوەی کەناڵی تری تیڤی و ڕادیۆش دەکرێت !). ئەگەر وەڵامەکە: بونی خوێنەر و بینەر و پڕکردنەوەی بۆشاییەکی میدیایی و بەئیشخستنی کۆمەڵێک توانای باشی ستافی ئەم کەناڵانەیە، نەک ئەوەی لەسەرەوە باسمانکرد، ئەوا لەگەڵ ڕێزم بۆ ئەم ڕایە کە بێگومان ھەڵەیە، داخستنی ڕۆژنامەی ئاوێنە، ئەم بۆچونە پوچەڵدەکاتەوە.\nئێستا دەکرێ بپرسین: بەڕاست کێ خاوەنی ڕاستەقینەی سایتی پەیسەرو ڕۆژنامەی زەمەنە؟ ئایا بەڕاست ھیچ کەلێنێکی ئیعلامی ھەیە ئەم سایت وڕۆژنامەیە پڕی بکەنەوە؟ یان تەنھاو تەنھا ھەبونی پارە لەلایەن خاوەندارە حەقیقیەکانی ئەم ڕۆژنامە و سایتەیە؟ لە ھەموشی کارەساتتر وەبیرھێنانەوەی دوو ڕاستی گرنگە کە ئێستا لەناو بزوتنەوەی گۆڕاندا ژێر پێ دەخرێن:\nیەکەم: ئایا قەرارنەبو سەرکردەکانی گۆڕان ونەوەکانیان و نوخبەکەی، کلتورێکی سیاسی نوێی نابنەماڵەیی دابھێنن، نەوەک کوڕەکان و سەرکردەکانی ئەم بزوتنەوەیە ھاوشێوەی پارتی و یەکێتی ڕەفتاربکەن.\nدوەم: بزوتنەوەی گۆڕان و ڕاگەیاندنەکەی لەوپەڕی دۆخی خراپی ئابوریدان، بەچ پاساوێک (کوڕەکان) بینای نوێ بەکرێ دەگرن و سایت و ڕۆژنامەی تر بەرێدەخەن؟\n1 بیرخستەوەیەک و دو پرسیار\n2 'بۆ مێژوو..'م خوێندەوە\n3 'لەبری بیرەوەری'م خوێندەوە\n4 چاوپێکەوتنی میدیایی سەرۆکی حکومەت...؟\n5 ھەڵای ئیعلامی چارەسەرە؟\n6 تیرۆرکردنی ھشام‌و نیفاق\n7 نیفاقی سیاسی یەکێتی‌و گۆڕان\n8 وەزیری ناوخۆو مەرزی باشماخ\n9 سەردەمی محەمەد سەعید سەحافەکان\n10 کاک هۆشیار عەبدوڵا لێرەدا بوەستە\n11 پێشنیارێکی دۆستانە: پەرلەمان دابخەن\n12 سێ سەرنج\n13 گۆڕان و تەوریسی دارایی و سیاسیی\n14 نۆ سەیروسەمەرەی تری ساڵی ٢٠١٩\n15 دوانزە لەسەیر و سەمەرەکانی ساڵی ٢٠١٩\n16 سەبارەت بەڕێکكەوتنی گۆران‌و پارتی: چەند پرسیارێکی سادە لەبڕیابەدەستانی گۆران


شارەزایەك كشانەوەی گەورە كۆمپانیایەكی ئەمریكی لە هەرێم ئاشكرادەكات\nکەشناسی: ئەمڕۆ خۆڵبارین و شەو نمەباران دەبێت.. پلەکانی گەرما نزمدەبنەوە\nلە چێوەی پڕۆژەی “هەلی کاری ڤیم” هاتوچۆی سلێمانی 36 هەلی کاری ڕاگەیاند\nزیاتر لە 40 گۆڕانكاری پەیوەندیدار بە زنجیرەی ئۆمیكرۆن تۆماركراون\nبەرپرسێكی ڕێكخراوی تەندروستیی جیهانی دەڵێت، ئەوروپا بووەتە ناوەندی بڵاوبوونەوەی پەتای كۆرۆنا، گۆڕاوی دەلتا لە ئەوروپا بەربڵاوبووە.\nبەرپرسەكە كە ناوی نەهێنراوە، دەشڵێت، تائێستا زۆر شت هەن كە لەبارەی گۆڕاوی ئۆمیكرۆن-ەوە نایانزانین، بەڵام هیچ هۆكارێكمان نییە بۆ ئەو باوەڕەی ماوەی مانەوەی ئۆمیكرۆن جیاواز دەبێت لەهەر گۆڕاوێكی دیكەی ڤایرۆسی كۆرۆنا.\nدووپاتیشیكردەوە، پێویستە خەڵك بەردەوامبن لە پۆشینی دەمامك و پابەندبوون بە لێكدووركەوتنەوەی كۆمەڵایەتی و پاكوخاوێنیی كەسی تەنانەت دوای وەرگرتنی ڤاكسین-یش.\nبەپێی وتەی ئەو زیاتر لە 40 گۆڕانكاری پەیوەندیدار بە زنجیرەی ئۆمیكرۆن تۆماركراون و ئاماژەی بەوەشكرد، “هیچ بەڵگەیەك نییە لەسەر پاشەكشەی كاریگەریی ڤاكسینەكان بەهۆی گۆڕاوی ئۆمیكرۆنەوە، باوەڕمانوایە پێویست بە پەرەپێدان و دروستكردنی ڤاكسینێكی نوێ ناكات، بەڵكو دروستكەرانی ڤاكسینەكان تەنها پێویستیان بە هەندێك گۆڕانكاریی سادە بەسەر ڤاكسینەكانی ئێستادا هەیە.\nلە بودجەی 2022ی عێراقدا نرخی بەرمیلێك نەوت بە 50 دۆلار دانراوە\nکەشناسی: ئەمڕۆ خۆڵبارین و شەو نمەباران دەبێت.. پلەکانی گەرما نزمدەبنەوە 25/06/2022\nلە چێوەی پڕۆژەی “هەلی کاری ڤیم” هاتوچۆی سلێمانی 36 هەلی کاری ڕاگەیاند 25/06/2022\nنرخی نەوت بەرزبووەوە 25/06/2022\nسەرکردەکانی جیهان لەبارەی بڕیاری قەدەغەکردنی لەباربردنی منداڵ لە ئەمریکا هاتنەدەنگ 25/06/2022\nگۆتیرێش بۆ گۆڕانی ئاووهەوا داوای 100 ملیار دۆلار لە وڵاتانی دەوڵەمەند دەكات\nئەمینداری گشتیی نەتەوە یەكگرتووەكان داوادەكات وڵاتانی دەوڵەمەند پابەندییەكەیان جێبەجێ بكەن دەربارەی تەرخانكراوی دارایی بۆ هاریكاریی وڵاتانی هەژار لە…\nبومەلەرزەیەك كرواتیای هەژاند و وڵاتێكی دراوسێشی لە ترسا وێستگە ئەتۆمییەكانی داخست\nبومەلەرزەیەكی بەهێز وڵاتی كرواتیای هەژاند، زیانی بە تەلارەكانی چەند شارێكی ئەو وڵاتە گەیاندووە و وڵاتێكی دراوسێشی لە ترسا…\nویلایەتە یەكگرتووەكانی ئەمریكا بڕیاریداوە 500 ملیۆن ژەمە ڤاكسینی فایزەر بكڕێت، تا بیبەخشێتە نزیكەی 100 وڵاتی هەژار لەماوەی ئەمساڵ…\nئەنجومەنی ئاسایشی نێودەوڵەتی: مامەڵە لەگەڵ ئەفغانستاندا دەكەین\nئەنجومەنی ئاسایشی نێودەوڵەتی بڕیاریدا بە فەرمیی پەیوەندیی لەگەڵ ئەفغانستاندا دروستبكات. ئاماژە بەوە كراوە چواردە ئەندامی ئەنجومەنی ئاسایشی نێودەوڵەتی…


بەسە چیتر نادیە موراد مەکەنە قوربانیی.\nنادیە قوربانیی دەستی فاشیزم و تیرۆریستی ئیسلامییە و مرۆڤێکی سادە و دوور لە سیاسییە، مافی خۆیەتی کاتێک بانگهێشت دەکرێ و میوانداری دەکرێ لەلایەن هەر دەوڵەت و هەر کەسێکەوە بێت بچێت یان ڕەتی کاتەوە ئەوە پەیوەندی بە خۆیەوە هەیە و مافی خۆیەتی. کە چۆن قسە دەکات و چۆن بیروباوەڕ و چیرۆکی خۆی و پلان و نەخشە ڕێگای خۆیی باس دەکات و کاری لەسەر دەکات. چیتر مەیکەنە قوربانی ململانێی حیزبی و سیاسی و ناسیۆنالیستی و دینی. نادیە موراد بە ئیرادەیەکی بەهێزەوە بەرەو هەموو ململانێکان بووە و بە خۆڕاگریی و ئومێدەوە سەرکەوتوو بوو.\nکێشە بنچینەییەکە نادیە موراد نییە کە هێرش دەکرێتە سەر کەمپی مەخموور لە مانگی کانوونی یەکەمی۲۰۱۸. ئەوە بێ ویژدانییە کە ئەو تاوانبار بکرێ، بەشێک لە نووسەر و کەسایەتی یە حیزبی یەکان هێرشی ناڕەوا دەکەنە سەر نادیە موراد هەریەکەیان بەجۆرێک پەلکێشی ململانێی سیاسی و حیزبی دەکەن و تاوانباری دەکەن ، کە کورد نی یە و ووتاری بە کوردی نەداوە یان بە تەنها لەبەرئەوەی سەردانی وەزیری دەرەوەی تورکیای کردووە، یان پێشوازی کراوە لەلایەن سەرۆک کۆماری عێراق و پەرلەمانی عێراق و سەرۆک وەزیرانی حکومەتی باشووری کوردستان ، هەموو ئەو جۆرە ڕەخنانە بێ بنەما و دوورە لە ڕەخنەیی دروستەوە.\nدوایی ساڵی۱۹۹۲وە سوپایی تورکیا و ئێران و عێراق بە ئارەزوویی خۆیان هەرکات ویستوویانە هێرشیان کردۆتەسەرباشووری کوردستان و کۆمەڵکوژی یان ئەنجامداوە ، ئێستاش بەشێکی زۆری سوپایی دەوڵەتی تورکیا و ئێران لە ناو خاکی باشووری کوردستاندان بە دڵنییایەوە لەداهاتووشدا کۆمەڵکوژی و بۆمبارانی زیاتریش بۆ سەر باشووری کوردستان ئەنجامی دەدەن.\nپارتی دیموکراتی کوردستان عێراق پەیوەندی زۆر باشە لەگەڵ بەرپرسانی باڵای تورکیا ، یەکێتی نیشتمانی کوردستان و بزوتنەوەی گۆڕان پەیوەندی یان زۆرباشە لەگەڵ ئێران ،نەوەی نوێ لەگەڵ بەرپرسانی دەوڵەتی عێراق و ئێران زۆر باشە ،پەکەکە پەیوەندی لەگەڵ عێراق و ئێران باشە ، حیزبە ئیسلامی یەکان لەگەڵ دەوڵەتی ئێران و تورکیا پەیوەندییان زۆر باشە بۆچی بۆ ئەمانە ڕەوایە ،هەریەکەیان بەجۆرێک لەپێناوی بەرژەوەندی حیزبییان درێژە بە پەیوەندی یەکانیان دەدەن لەگەڵ دەوڵەتانی داگیرکەر ، بەڵام بۆ نادیە موراد ناڕەوابێت لەکاتێکدا خۆیان بانگ هێشتیان کردبێت .!! یاخود دەگووترێ نادیە موراد بە کوردی لێدوانی نەداوە لەکاتی وەرگرتنی خەڵاتەکەی دا کوردبێ یان کوردنەبێ گرینگ نی یە ، گرینگ ئەوەیە مرۆڤە.\nزۆرینەی بەرپرسە حیزبی یەکان کاتێک چاوپێکەوتنێک دەکەن لە ڕاگەیاندنەکاندا زۆرینەی ووشە و ڕستەکانیان زمانی فارسی و عەرەبی و تورکی ...بەکاردەهێنن یان لە سەردانی کردنیان بۆ لای بەرپرسانی دەوڵەتان زاتی ئەوە ناکەن بە زمانی کوردی قسە بکەن بەڵام ماستاوچی یەکانی حیزبەکانیان دێن ڕەخنە لە نادیە موراد دەگرن و هێرشی ناڕەوا دەکەنەسەری . ئەو ڕق و کینەی بەرامبەر نادیە موراد هەیانە تەنها لەبەرئەوەیە کە نادیە نەبۆتە کۆیلە و دەستەمۆیی بەرپرسە حیزبی کانیان نەک بۆ دڵسۆزی بۆ خەڵکی کوردستان . بۆیە پێویستە وەک مرۆڤایەتی مامەڵە لەگەڵ خۆی و چیرۆکەکەی نادیە موراد دا بکرێ ئێزدی یەکان ۷٤ جار ئەنفال کراون لەسەردەستی دەوڵەتانی ئیسلامی هەروەها،۱۸۲۰۰۰کەس ئەنفال لە باشووری کوردستان کە لە ڕێگایی جاسوسانی حیزبی بەعس و مستەشارەکانەوە کە کوردبوون و جل وبەرگی کوردییان لەبەربوو ،ئەنفالەکان ئەنجامداوە بەڵام ئێستا مستەشارەکان بەرپرسن لە حکومەتەکەی پارتی و یەکێتی و گۆڕان و ئیسلامی یەکان مووچەکانیان لە مناڵ و براو خانەوادەی ئەنفال کراوان زیاترە ،بەڕێ نەخرا ناڕەزایەتێکی بەهێز بۆ بەردەم بارەگای یەکێتی و پارتی.\nچەندین جار هێرشی کراوەتە سەر کەمپەکانی ڕۆژ هەڵاتی کوردستان لە باشووری کوردستان و چەندەها کەس بوونە قوربانی لەوکاتەدا یەکێتی و بزوتنەوەی گۆڕان و پەکەکە و نەوەی نوێ و ئیسلامی یەکان و پارتی پەیوەندی زۆرباشیان هەبوو لەگەڵ بەرپرسانی فاشیزمیی ئیسلامیی ئێران کەچی لەلایەن نووسەران و ڕاگەیاندکارانی یەکێتی و بزوتنەوەی گۆڕان و پارتی و نەوی نوێ و بزوتنەوەی گۆڕانە وە ناڕەزایەتی و ڕەخنە لە بەرامبەر هەڵسوکەوت و پەیوەندی یەکانی حیزبەکانی باشووری کوردستان بەتایبەتی یەکێتی و پەکەکە و بزوتنەوەی گۆڕان و نەوەی نوێ و ئیسلامی یەکان و پارتی لەگەڵ کۆماری ئیسلامیی ئێران نەکرا ، هیچ ڕێپێوان ناڕەزایەتێ یەک ئەنجام نەدرا لەبەردەم بارەگای ئەو حیزبانە بۆ هەڵپەساردنی پەیوەندی یەکانیان تا ماوەیەکی دیاری کراوە هەروەک فشارێک .،لە ناو دەوڵەتی ئەکەپە و دەوڵەتی تورکیادا بە چەندەها کورد ئەدام پەرلەمان و بەرپرسە حیزبی یەکان و دەوڵەت بەڵام نەجلی کوردی لەبەردەکەن و نە قسەش بە کوردی دەکەن . بەڵام کەمترین ڕەخنە لەبارەیەوە نەبووە.\nئەندام پەرلەمانی کورد لە پەرلەمانی ئێران بە درێژایی تەمەنی کۆماری تیرۆریستی ئیسلامی ئێران زاتی ئەوەیان نەبووە بە کوردی لە ناوپەرلەمان قسە بکەن و جلی کوردی لەبەربکەن بۆ تەنها جارێکیش بەڵام کەم ترین ڕەخنە لە نووسەران و ڕاگەیاند کارانی باشوور وە ئاراستەیان نەکرا ، بەڵکو ئەگەر قسەیان کردبایە نەک بۆ بەرژەوەندی و سوودی خەڵکی کوردستان بەڵکو سوود و بەرژەوەندی کۆماری ئیسلامیی لە لایەن ڕۆژنامە و ڕاگەیاندنەکانی باشووری کوردستانەوە دەکرا سەر دێڕی هەواڵەکانیان و گەورەیان دەکرد . بینیمان سەردانی پارێزگایی کوردستان بۆ سلێمانی چەندە گرینگی و بەیاخی پێدرا و بەشان و بالی شادی ئێرانی هەڵدرا لەلایەن میدیاکانی بزوتنەوەی گۆڕان و یەکێتی یەوە .بەڵام نادیە مراد ڕەخنە باران دەکرا لەلایەن هەڵسوڕاوان و نووسەران و میدیاکانی ئەو حزبانەوە.پارتی هەموو هەوڵێکی دا کە نادیە موراد ئەو خەڵاتە وەر نەگرێ بەڵکو ڤیان دەخیل ئەندام پەرلەمانی عێراقی لەسەر لیستی خۆی ئەو خەڵاتە بەرێتەوە بەڵام سەرکەوتوونەبوو.\nبەسە چیتر نادیە مەکەنە قوربانی سیاسەتی ناسیۆنالیستی و دینی و حیزبایەتی با وەک مرۆڤ بژی و بگوزەرێت و ئازادبێ لە داهاتوودا بۆئەوەی چۆن دەیەوێ ئەوا تێکۆشانی خۆی درێژە پێبدات و خزمەتی مرۆڤایەتی بکا.


سیفەتەكانــــی ئافرەتــــی ڕەفتار ناشیریـــن\nمن طرف سورجي بؤ هه مووان في السبت أبريل 21, 2012 10:38 pm\nصلى الله عليه وسلم فەرموی: ((چونكە زۆر سكاڵا و گلەیی دەكەن و ناسوپاس\nگوزارن و چاكە و پیاوەتی پیاوەكانتان لەبەر چاو نى یە!!))\nدەفەرموێ: ((چوار شت مایەى بەختیاریە: ئافرەتى چاك، خانوى گەورە، دراوسێ ى\nچاك، سواریى یەك سوارى ببى.. چوار شتیش مایەى بەدبەختیە: دراوسێی خراپ،\nئافرەتى خراپ، سواریى خراپ، خانوى تەسك وگچكە)). رواه ابن حبان (حديث\nالله عليه وسلم دەفەرموێ: ((لا ينظر الله تبارك وتعالى إلى امرأة لا تشكر\nلزوجها! وهي لا تستغني عنه)). رواه النسائي والبزار (جيد).\nدەفەرموێ: ((إثنان لا تجاوز صلاتهما رؤسهما: عبد أبق من مواليه، وامرأة\nعصت زوجها، حتى ترجع)). رواه الطبراني و الحاكم (صحيح).\nدو كەس نوێژیان لە سنوری سەریان تێپەڕ ناكات: ئەو عەبدەی كە لە دەست\nگەورەكەی هەڵدێ بەبێ ئازاد كردنی، ئەو ئافرەتەی كە سەرپێچی فەرمانەكانی\nمێردەكەی دەكات، تا ئەو كاتەی دەگەڕێتەوە ژێر فەرمانی مێردەكەی.\nرونكردنەوەی ئەم فەرمودەیە شێخ علی محفوظ لە كتێبی (الأبداع في مضار\nالأبتداع)دا دەڵێ: لەو شتانەی بە (بیدعە) دادەنرێ ئەوەیە، كە مرۆڤ\nبیروباوەڕى وابێ خانو و ژنهێنان و میوان مایەی شوم و نەگبەتی و هێنانی خۆشی\nو بەرەكەتن. وەك كاتێك خانویەك دەكڕدرێ و لەو كاتەدا ڕوداوێك رودەدات وا\nبزانرێ بە هۆی كڕینی ئەم خانوە توشی بەڵا بوە، بە هەمان شێوە گەر یەكێك ژن\nبهێنێ یان ئۆتۆمبیل یان ماڵاتێك بكڕێ یان میوانێك بێتە لای وا بزانرێ بە\nهۆی ئەم شتانەوە توشی بەڵاو موسیبەت بوە. ئەو خەڵكەش كە بەم جۆرە بیر\nدەكەنەوە و بەڕاستیشی دەزانن، ئەم فەرمودەیەی پێغەمبەرصلى الله عليه وسلم\nدەكەنە بەڵگە، كە پێشتر باسمان كرد كە بوخاری ریوایەتی كردوە.\nبە هەڵە لەم فەرمودەیە تێگەیشتون، چونكە ریوایەتێكی تر هەیە كە ئەم\nفەرمودەیەی پێشەوە شی دەكاتەوە: ((من حديث أسماء بنت عميس قالت: قلت يا\nرسول الله ما شؤم الدار؟ قال: ضيق مساحتها وخبث جيرانها. قيل فما شؤم\nالدابة؟ قال: منعها ظهرها وسوء خلقها. قيل فما شؤم المرأة؟ قال: عقم رحمها\nوسوء خلقها)). رواه الطبراني.


ئه‌ندامانی ناوبژیوانی به‌شی رکابه‌ریی سه‌ره‌کیی چواره‌مین فیستیڤاڵی فیلمی نێودەوڵەتی سلێمانی ناسێندران – CHRA.TV\nسەرەتا / چاند و هونەر / سینەما و تیڤی / ئه‌ندامانی ناوبژیوانی به‌شی رکابه‌ریی سه‌ره‌کیی چواره‌مین فیستیڤاڵی فیلمی نێودەوڵەتی سلێمانی ناسێندران\nئه‌ندامانی ناوبژیوانی به‌شی رکابه‌ریی سه‌ره‌کیی چواره‌مین فیستیڤاڵی فیلمی نێودەوڵەتی سلێمانی ناسێندران\nمەنسوور جیهانی ـ ناوه‌کانی ئه‌ندامانی ده‌سته‌ی ناوبژیوانی به‌شی رکابه‌ریی سه‌ره‌کیی “سینه‌مای جیهان” (نێونه‌ته‌وه‌یی) چواره‌مین خولی فیستیڤاڵی فیلمی نێودەوڵەتی “سلێمانی” له هه‌رێمی کوردستانی عێراق راگه‌یه‌ندرا.\nبە پێی ڕاپۆڕتی لێژنەی ڕاگەیاندنی گشتیی چواره‌مین فێستیڤاڵی فیلمی نێودەوڵەتی سلێمانی، ناوه‌کانی ئه‌ندامانی ده‌سته‌ی ناوبژیوانی به‌شی رکابه‌ریی سه‌ره‌کیی “سینه‌مای جیهان” (نێونه‌ته‌وه‌یی) چواره‌مین خولی فیستیڤاڵی فیلمی نێودەوڵەتی “سلێمانی” Slemani له هه‌رێمی کوردستانی عێراق راگه‌یه‌ندرا که بریتین له؛ “هینز هێرمانس” Heinz Hermanns ده‌بیر و به‌رپرسی فیستیڤاڵی نێونه‌ته‌وه‌یی فیلمی CEO و ده‌بیر و به‌رپرسی فیستیڤاڵی نێونه‌ته‌وه‌یی کورته فیلمی به‌رلین ـ سه‌رۆکی ده‌سته‌ی ناوبژیوان له وڵاتی ئه‌ڵمانیا، خاتوو “پووران دره‌خشه‌نده” سیناریۆنووس، ده‌رهێنه‌ر و به‌رهه‌مهێنه‌ر له وڵاتی ئێران، “ئادریان بیلچ” Adrian Belic ـ ده‌رهێنه‌ر، به‌ڕێوه‌به‌ری وێنه‌هه‌ڵگرتنی فیلم و به‌رهه‌مهێنه‌ر له وڵاتی ئه‌مه‌ریکا، “یوهانی ئالێنین” Juhani Alanen ـ به‌ڕێوه‌به‌ری جێبه‌جێکاری فیستیڤاڵی نێونه‌ته‌وه‌یی فیلمی “ته‌مپره” Tampere له وڵاتی فینله‌ندا و خاتوو “زولفیه ئاکولاک” Zülfiye Akkulak ـ به‌ڕێوه‌به‌ری فیلم و راگه‌یاندن له وڵاتی ئه‌ڵمانیا.\nله به‌شی رکابه‌ریی سه‌ره‌کیی “سینه‌مای جیهان” (نێونه‌ته‌وه‌یی) له چواره‌مین خولی فێستیڤاڵی فیلمی نێوده‌وڵه‌تی “سلێمانی”، به رێژه‌ی 11 فیلم له وڵاتانی جۆراوجۆری جیهان له‌وانه؛ فه‌ره‌نسا، ئێران، کۆریای باشوور، چین، ئیسپانیا، لۆگزامبورگ، تورکیا، هۆڵه‌ندا، یوونان، سووریا، ئاڵبانی، پۆڵه‌ندا، به‌لژیک و فه‌له‌ستین به‌شداری ده‌که‌ن و بۆ به‌ده‌ستهێنانی خه‌ڵاتی ئه‌م به‌شه له فیستیڤاڵ، پێکه‌وه رکابه‌ری ده‌که‌ن.\nچواره‌مین خولی فێستیڤاڵی فیلمی نێوده‌وڵه‌تی “سلێمانی” له لایه‌ن کۆمپانیای سینه‌مایی “مه‌ستی فیلم” به به‌ڕێوه‌به‌رایه‌تی “فوئاد جه‌لال”، به سه‌رۆکایه‌تی “مه‌لا به‌ختیار” به‌رپرسی به‌شی پاڵپشتیی ئه‌م فێستیڤاڵه و له که‌سایه‌تییه‌کانی به‌رجه‌سته‌ی سیاسیی هه‌رێمی کوردستانی عێراق، به به‌ڕێوه‌به‌رایه‌تی هونه‌ریی “دانه‌ر عومه‌ر فارس” و به به‌ڕێوه‌به‌رایه‌تی به‌رنامه‌داڕشتنی خاتوو “لینا ره‌زا” و به نمایش کردنی 134 فیلم له ده‌رهێنه‌ره‌کانی ٧٨ وڵاتی جیهان؛ پێکهاتوو له به‌رهه‌مه‌کانی ساڵانی 2018 و 2019ی زایینی له دوو به‌شی رکابه‌ریی سه‌ره‌کیی “سینه‌مای جیهان” (نێوده‌وڵه‌تی) که بریتییه له؛ به‌رهه‌مه‌کانی درێژی سینه‌مایی و کورته فیلم، به‌ڵگه‌فیلم، ئه‌نیمه‌یشێن و ئه‌زموونی و به‌شی رکابه‌ریی “سینه‌مای کوردی” (نه‌ته‌وه‌یی) پێکهاتوو له؛ به‌رهه‌مه‌کانی درێژی سینه‌مایی و کورته فیلم، به‌ڵگه‌فیلم، ئه‌نیمه‌یشێن و ئه‌زموونی و هه‌روه‌ها سازدانی وۆرکشۆپه‌کانی پیشه‌یی و پسپۆڕانه‌ی سینه‌مایی و کۆڕ و کۆبوونه‌وه‌ی به‌رهه‌مهێنانی هاوبه‌ش؛ به دروشمی “شێرپه‌نجه‌ی زه‌وی” له رۆژانی 1 تا 7ی ئوکتۆبه‌ری 2019ی زایینی له 5 هۆڵی “سیتی سینه‌ما”، “سینه‌ما سالم”، هۆڵی “ئه‌منه سووره‌که” و هه‌روه‌ها له ته‌لاری “هونه‌ر” له شاری سلێمانی پایته‌ختی فه‌رهه‌نگ و هونه‌ری هه‌رێمی کوردستانی عێراق به‌ڕێوه‌ده‌چێت.\nله لایه‌ن ئه‌ندامانی ده‌سته‌ی ناوبژیوانی فێستیڤاڵی فیلمی نێوده‌وڵه‌تی “سلێمانی” 14 خه‌ڵاتی ته‌ندیسی زێڕینی “کاجی زێڕین” و خه‌ڵاتی پاره‌ی نه‌غدی که بریتییه له به‌شی رکابه‌ریی فیلمه درێژه‌کانی “سینه‌مای جیهان” و “سینه‌مای کوردی”؛ به باشترین فیلمی نێونه‌ته‌وه‌یی، باشترین ده‌رهێنان، باشترین ده‌قی سیناریۆی فیلم، باشترین وێنه‌گرتنی فیلم، باشترین کورته فیلمی نێونه‌ته‌وه‌یی و خه‌ڵاتی تایبه‌تی ده‌سته‌ی ناوبژیوان به هه‌ڵبژێردراوان پێشکه‌ش ده‌کرێت و هه‌روه‌ها له به‌شی رکابه‌ریی کورته فیلمه‌کانی “سینه‌مای جیهان” و “سینه‌مای کوردی” خه‌ڵاته‌کانی باشترین فیلمی نه‌ته‌وه‌یی، باشترین ده‌رهێنان، باشترین ده‌قی سیناریۆی فیلم، باشترین فیلمی به‌ڵگه‌یی، باشترین کورته فیلمی نه‌ته‌وه‌یی و خه‌ڵاتی تایبه‌تی ده‌سته‌ی ناوبژیوان به براوه‌کانی ئه‌م فیستیڤاڵه پێشکه‌ش ده‌کرێت و 4 خه‌ڵاتی تایبه‌ت له لایه‌ن کۆمپانیای سینه‌مایی “مه‌ستی فیلم”، له‌وانه: خه‌ڵاتی شکۆمه‌ندی، خه‌ڵاتی “ئه‌حمه‌د کایا” گۆرانیبێژی ناوداری کورد، خه‌ڵاتی شه‌هیدی “ئاڵا” (یه‌که‌مین کچی کورد که له شه‌ڕ له‌گه‌ڵ گرووپی تیڕۆریستیی داعێش له کۆبانێ شه‌هید بوو) و هه‌روه‌ها خه‌ڵاتی “ته‌ها که‌ریمی” سینه‌ماکاری کۆچکردووی کورد پێشکه‌ش ده‌کرێت.


خاچی سوور:چاوەڕوانی و ئازاری كەسانی بێسەروشوێن كۆتایی نایەت PUKmedia یەکێتیی نیشتمانیی کوردستان\nخاچی سوور:چاوەڕوانی و ئازاری كەسانی بێسەروشوێن كۆتایی نایەت\nجینۆساید 10:29 PM - 2021-08-30\nكۆمیتەی نێونەتەوەیی خاچی سوور لە رۆژی جیهانی كەسانی بێسەروشوێندا بڵاویكردەوە كە تەواوی ئەو كەسانە دێنەوە یادمان كە لە ئاكامی چەندین ساڵ لە ناكۆكی چەكداری لە عیراقدا ونبوون. ئەمڕۆ پشتگیری خێزانەكانیانین كە ئێشو ئازارەكانیان نەگەیشتۆتە كۆتاو ئێمەش پێویستی و خواستەكانی ئەوانمان لە ئەجێندای كەسانی خاوەن بڕیاردا دادەنێین.\nچەندین دەیەی لەدوا یەكی ناكۆكیەكان و ماوەكانی توندوتیژی كە لەوڵاتدا رویانداوە بوونەتە هۆی ونبوونی سەدان هەزار كەس، ئەمەش وایكردوە كە عیراق لەو وڵاتانە بێت كە زۆرترین ژمارەی كەسانی ونبویان تێدایە.\nدەشێت شەڕەكان خاوببێتنە‌وە، لەگەڵ ئەوەشدا شەڕی خێزانی كەسە ونبوەكان هەر بەردەوامە. گرنگ نیە كەسە ئازیزەكانیان بەهۆی كام ناكۆكیەوە ونبوون، چونكە تەواوی خێزانەكان رووبەڕووی هەمان ئاستەنگ و پەژارە دەبنەوە لە زۆر لایەنەوە. بۆ ئەو خێزانانە، لەپاش ئەم رۆژەش، ئازار و یادگاریەكان هەر درێژەیان دەبێت، تاكو خێزانەكان سەربوردەی كەسە ئازیزەكانیان بۆ یەكلادەبێتەوە.\n" بۆ من، وەك ژنێك ئەركێكی زۆر دژوارە بەتەنیا تەواوی كوڕەكانم پێبگەیەنم لەم كۆمەڵگایەدا. كوڕەكانم پێویستیان بەباوك هەیە. چونكە ئەو كۆڵەكەی ماڵە‌كەیە." دایكی عەلاوی دەڵێت، كە هاوژینی ستارە كە لە ساڵی 2016دا ونبووە.\nدایكی عەلاوی هاوشێوەی چەندین هاوژین و دایكانی دیكە، مافی ئەوەیان هەیە كە چارەنووسی كەسە خۆشەویستەكانیان بزانن. راستی تاڵی ئەو خێزانانە وەك گێژاو بەردەوامە، كە كاریگەری لەسەریان دەبێت لە رووی سۆزداری و جەستەیی و یاسایی و دارایی و كۆمەڵایەتیەوە. ئەو خێزانانە لە دو دڵیدا دەژین چونكە بەبەردەوامی چاوەڕێی هەواڵ و زانیارین ولە هەمان كاتدا رووبەڕووی چەندین ئاستەنگی دارایی و یاسایی دەبنەوە.\nلە ساڵی 1991ەوە، نێردەی كۆمیتەی نێونەتەوەیی خاچی سوور لە عیراقدا بەردەوام بووە لە دیالۆگ لەگەڵ دەسەڵات و لایەنە پەیوەندارەكاندا بەمەبەستی چارەسەركردنی ئەو پرسانەی كە پەیوەستن بە كەسانی ونبوو. كۆمیتەی نێونەتەوەیی خاچی سوور سەرۆكایەتی لیژنەی سێلایەنی پەیوەست بە كەسانی ونبوو دەكات كە پێكهاتوە لە كوێت و عیراق و لیژنەیەكی دیكە كە پێكهاتوە لئێران و عیراق بە مەبەستی روونكردنەوە و دیاریكردنی جێوشوێنی ئەو كەسانەی كە لە میانی هەردوو ناكۆكی چەكداریدا بێسەروشوێن بوون. هەروەها، ئێمە هاوكاری خێزانی كەسانی ونبوو دەكەین بۆ سۆراخ كردنی ئەو ئەندامانەی كە ونبون بەدرێژایی كاتی گشت ناكۆكیە چەكداریەكان، ئەویش لەڕێی خزمەتگوزاری پەیوەندییە خێزانیەكان.\nخێزانی ئەو كەسانەی ونبوون چەندین پێویستی دیكەیان هەیە، لەبواری ئابوری و دەروونی و یاسایی و كارگێڕی و ئێمە هەوڵدەدین بەشداربین لە بەدەمەوە چوونی ئەو پێویستیانە.\nبەم بۆنەیەوە، كۆمیتەی نێونەتەوەیی خاچی سوور داوا دەكات لە تەواوی لایەنە دەسەڵاتدارەكان كە هەوڵەكانیان دوو ئەوەندە بكەن بەمەبەستی رونكردنەوەو دیاریكردنی چارەنوسی كەسانی بێسەروشوێن و بەدەمەوەچونی پێویستیەكانی خێزانەكانیانەوە، و ئێمەش هەردەم ئامادەین بۆ پشتگیریكردنیان لە جێبەجێ كردنی ئەرك و بەرپرسیارێتیەكانیان بەپێی یاسای مرۆیی نێونەتەوەیی. تەواوی كەسانی ونبوو و خێزانانیان پێویستە بە یەكسانی مامەڵە بكرێن، بەبێ گوێدان بە بارودۆخ و هۆكاری ونبوون. ئێمە هاوبەشی دەكەین لە دابین كردنی پێویستی و داخوازیە هەنوكەییەكانی ئەو خێزانانە و بەردەوامیش دەبین لە پشتگیری كردنیان لەرێی پرۆگرامە جوداكانمانەوە بە ئامانجی ئەوەی كەمێك لە بارگرانیان كەم بكەیەنەوە.\nکوردستان 10:26 PM - 2021-12-04 هاوكارییه‌كانی بافڵ تاڵه‌بانی گه‌یشته به‌شه ناوخۆیه‌كانی زانكۆو په‌یمانگاكانی سلێمانی


لە 16ی ئۆکتۆبەری ساڵی 2017 دا خەریکبوو بۆ جاری چوارەم سوپای عێراق و کورد جارێکی دیکە ڕوبەڕوی یەک بۆستن و شەڕ دەستپێبکەنەوە، لە ئەنجامی پێشڕەویی سوپای عێراق و حەشدی شەعبی بۆ ئه‌و شوێنانەی کە پێشتر پێشمەرگە لە دەستی داعشی دەرهێنابوو، ئه‌وه‌ش جارێکی دیکە ناوماڵی کوردی پەرتکردەوە و پێشمەرگە لە میحوەرەکانی کەرکوک کشایەوە، ئەگەرچی شەڕی قورس ڕووینەدا، بەڵام شەهید و بریندار لەنێوان هەردوو لایەنەکەی شەڕدا هه‌بوون.\nئەگەر وەک پێکدادانەکانی دیکەی کورد و سوپای عێراق شەڕیان بکردایە چی ڕوویدەدا؟\nلە ئه‌گەری شەڕی نێوان سوپای عێراق و پێشمەرگە کۆمەڵێک هاوکێشە یەکلایی دەبوونەوە یان ئەنجامەکانیان دەردەکەوتن، وەک ئاستی بەرگریی و هێرش، ئاستی شەڕکردنی سوپای عێراق بەرامبەر بە پێشمەرگە، چونکە پێشتر سوپای نوێی عێراق هیچ شەڕێکی فەرمی نەکردووە و تەنها لەگەڵ ئەو گروپانەدا تێکهەڵچووە کە شەڕی پارتیزانیان کردووە.\nشارەزایەکی سەربازی، کە به باشی نه‌زانی لە بابەتێکی ئاوا هەستیاردا ناوی بڵاوبکرێتەوە بۆ تۆڕی میدیایی ئێستای وت، “بڕوام وایە ئەگەر شەڕی تەواوی بکرایە کەرکوک لە موسل خراپتری لێ بەسەر دەهات، کە ئەوە یەکێک ده‌بوو لە ئه‌نجامه‌كانی ئەو شەڕە جگە لە زیانی گیانی توانای هێزە عێراقییەکان بەرامبەر بە کورد دەردەکەوت چونکە تا ئیستاش هێزی پیشمەرگە و سەرکردایەتیی کورد حەجمی هێزی نوێی عێراق نازانن”.\nلە بەشێکی دیکەی قسەکانیدا شارەزا سەربازییەکە دەڵێت، “لە ئەگەری ڕودانی شەڕدا هاوکێشەیەکی دیکە یەکلایی دەبویەوە ئەویش تینوبوونی شیعە و گروپە چەکدارییەکانیانە بە خوێنی کورد، لەهەموو خراپتر هێزی پێشمەرگە ڕوبەڕووی هێزێک دەوەستایەوە کە سوپای فەرمی وڵات نییە و گوێش بۆ ڕاپۆرتی ڕێکخراوە جیهانییەکان ناگرێت، کەوایە لە ئەگەری شەڕدا ڕووندەبویەوە کە چۆن کوردەکان دەکوژرێن یان ماڵەکانیان وێران دەکرێن”.\nشەڕەکە چۆن هەڵدەگیرسا و چۆن ئاگرەکەی خۆش دەبوو؟\nشارەزایەکی سەربازی پێی وایە “زیانی گەورەی گیانی و ماڵی کورد بە نا هەماهەنگی زیاتری نێوان لیواکانی یەکێتی و پارتی زیاتر دەبوو، بە تایبەت لە یەکەم جوڵەی هێزە عێراقییەکان دەرکەوت کە هێزی پێشمەرگە ئامادەنییە وەک سوپایەکی نیشتمانی لە هەر مەترێکەوە بۆ دەیان کیلۆمەتر وەک یەک شەڕبکات”.\nدوور نییە لە ئه‌گەری شەڕی بەردەوامدا، بەهۆی ئامادەیی بەرچاو ئاشکرایی چەکدارە شیعەکانی نزیک لە ئێران لە هێرشەکانی 16ی ئۆکتۆبەردا ئەمریکا پشتی کوردی بگرتایە بۆ پارێزگاری لە ناوچەکانی سنووری هەرێم، چونکە بۆ ئەمریکا گرنگە و سەرەڕای نیگەرانیی ئەمریکا لە سەرکردایەتیی کورد، بەڵام هەرگیز ڕێگەی نەدەدا هەولێر یان شوێنێکی ناو ئیدارەی هەرێمی کوردستان بکەوێتە دەست گروپە چەکدارییە شیعەکان.\nئەم دوو بەرژەوەندییە دژەی ئەمریکا و ئێران لەم شەڕەدا دوورنەبوو ماڵوێرانییەکی دیکە لە بەرەکانی شەڕ و لەناو خاکی ناوچە کوردییەکاندا دروستبکات، چونکە هەر یارمەتییەکی هەر لایەنێک، ئاگری زیاتری شەڕەکەی خۆش دەکرد و تەنها بە ماڵوێرانی هاوڵاتیی سڤیلی کورد کۆتایی پێدەهات، وه‌ك شاره‌زا سه‌ربازییه‌كه باسی لێوكردووه.\nئەگه‌ر 16ی ئۆکتۆبەر نەبوایە چی ڕوویدەدا؟\nسوپای عێراق و گروپە چەکدارییە شیعەکان لەکاتی بەهێزی داعشدا هەموو لێدوانێکیان بۆ کشانەوەی پێشمەرگە یان چۆڵکردنی ناوچەکان بە کەرکوکەوە وەستاندبوو، بەڵام شۆک نەبوو کاتێک داعش لاوازبوو داوای ئەو ناوچانە بکرێتەوە، سوپای عێراق دەیەوێت لە دوورترین خاڵی ناو خاکی هەرێم خەڵک و سەربازیی خۆیی هەبێت، بۆیە ئەگەر 16ی ئۆکتۆبەریش ڕووینەدایە، ڕەنگە بەهەر میکانزمێکی دیکە داوای ئەو ناوچانە بکرایەتەوە.\nلە هەموو ئەگەرەکاندا 16ی ئۆکتۆبەر کە بەهۆی هاوکێشەکانی دوای ڕیفراندۆم ڕوویدا، قۆناغێکی دیکەیە لە سیاسەت و ئیدارەدانی هەرێم و لەو ڕۆژەوە هێز و ئیدارەدان و بڕیاردان گۆڕانکاری بەسەرداهات.\nگەڕان بەدوای تەرمی دانەر-دا دەستیپێكرد\nگەڕان بەدوای تەرمی دانەر-ی 10 مانگدا دەستیپێكردووە، دوای ئەوەی بەهۆی ئامێرێكی تایبەتەوە زانراوە تەرمەكەی لەكوێدایە. دوێنێ وا بڵاوكرایەوە،…\nلە ڕوداوێکی هاتوچۆدا لەسەر ڕێگای باسرمە – شەقڵاوە کەسێک گیانیلەدەستدا و دووانی دیکە برینداربوون. بەڕێوەبەرایەتیی هاتوچۆی هەولێر ئەمڕۆ…


ڕێککەوتنەکەی پەکەکە و تورکیا! – لڤین پرێس\nلەم ڕۆژانەدا گوێم لە گفتۆگۆیەکی فازڵ میرانی، سکرتێری مەکتەبی سیاسیی پارتیی بوو لەگەڵ یەکێک لە میدیاکانی حزبەکەیان، پێشکەشکارەکە پرسیاری ئاراستەکرد لەسەر ئەوەی قسەی چییە لەسەر شەڕی نێوان گەریلاکانی پەکەکە و سوپای تورکیا لە خاکی ھەرێمی کوردستان، کاک فازڵ لە وەڵامدا وتی؛ “گومانم لەو شەڕە ھەیە، چونکە پەکەکە دێتە ناو خاکی ھەرێمی کوردستان و تورکیاش بەدوایدا دێت”. کاک فازڵ بەڕاشکاویی نەیوت کە ڕێککەوتن لە نێوان پەکەکە و تورکیا ھەیە، بەڵام مەبەستەکەی ھەر ئەوەبوو تورکیا و پەکەکە بە ڕێککەوتن ئەم شەڕە دەکەن بۆ ئەوەی ئەزموونی باشوری کوردستان لەناو ببەن، چونکە لە دیدی کاک فازڵەوە ئەم شەڕە ھۆکارەکەی پەکەکەیە کە تورکیا دێتە ناو خاکی ھەرێمی کوردستان.\nباشە کاک فازڵ با بڵێین قسەکەی تۆ ڕاستە و پەکەکە سوپای تورکیا پەلکێش دەکات بۆ باشوری کوردستان، گریمان ئەو ڕێککەوتنەشی کە تۆ باسی دەکەیت ھەیە، بەڵام خۆ دەبێت ئەوەش بپرسین ئەی بۆچی پارتی لەو ھێرشانەدا ھاوکاریی سوپای تورکیا دەکات؟ مادام ھێندە بەتەنگ ئەزموونی ھەرێمی کوردستانەوەیە بۆچی لە ھەواڵگرییەوە بگرە تا خۆشکردنی زەمینەی ھێرشکردن، ھاوکار و ھەماھەنگی سوپای تورکیان؟ ئێ ئەگەر قسەکەی تۆ وابێت خۆ دەبێت ئێوە کە خۆتان بە خاوەنی باشوری کوردستان دەزانن، پێش ھەموو کەس دژی ئەو ھێرشانە بووەستنەوە، بەڵام ئێمەی خەڵک لە گۆڕەپانی سیاسیی و ئابووریی و سەربازییدا پێچەوانەی ئەمە دەبینین.\nلەڕاستییدا ئەوەی ئێمە لە واقعدا دەیبینین، تورکیا پێویستی بە پەکەکە نییە بیھێنێتە باشوری کوردستان، بەڵکو ئێوە ھەرخۆتان باشورتان لەڕووی ئابووریی، سیاسیی، کەلتووریی و سەربازییەوە لەسەر سینییەکی زێڕین ڕادەستی تورکیا کردووە، بۆ نموونە؛\n*ئێوە ڕێککەوتنی ٥٠ ساڵەتان لەگەڵ تورکیا ئیمزاکردووە و سامانی سەرزەوی و ژێرزەویی ھەرێمی کوردستانتان لەسەر سینییەکی زێڕین پێشکەشی تورکیا کردووە.\n*ئێوەبوون ساڵی ٢٠١٥ ئەوکاتەی کورد و ھەدەپە لە باکوری کوردستان لە ھەستیارترین قۆناغدابوون، سەرۆکەکەتان بە شانازییەوە دوای ئەردۆغان دەکەوت و بەناو شارە کوردییەکاندا بانگەشەی ھەڵبژاردنی بۆ دەکرد.\n*ھەر ئێوەن ڕێنوێنیی تورکیاتان کردووە بە قوڵایی ٤٠ کیلۆمەتر بێتە ناوچەکانی کانی ماسێ، بامەڕنێ، برادۆست و بادینان، تەنانەت ئێوە بە ئاشکرا و بەنھێنیی ھەماھەنگیی ھەواڵگریی تۆکمەیان لەگەڵ دەکەن.\n*ھەر حکومەتەکەی ئێوە نییە ھەرێمی کوردستانی کردووەتە بازاڕی ساغکردنەوەی کاڵای تورکیی و بڵاوکردنەوەی بیر و کەلتوور و زمانی تورکیی لەڕێگەی میدیا و خوێندنگە و زانکۆ تورکییەکانەوە.\nدنیابینیی کاک فازڵ و ھاوبیرەکانی دیکەی دەمانخاتە بەردەم پرسیارێکی بنەڕەتییەوە، ئایا پەکەکە لاواز ببێت یان لەناوبچێت چارەنووسی پەدەکە چی لێ دێت؟ ئایا بیریان لەوە کردۆتەوە؟ ئایا چارەنووسی پەدەکە ھەمان ئەو چارەنووسە نابێت کە لە ساڵی ١٩٧٥لە دوای ڕێککەوتنی جەزائیرەوە توشی بوو؟ ئایا جوڵانەوەیەکی وەکو پەکەکە کە لە ئێستادا گەورەترین جوڵانەوەی سیاسی کوردستانە و کاریگەری ئەرێنی لەسەر ھەرچوار لای کوردستان و دەرەوە ھەیە، لاواز ببێت، چی سوودێکی ھەیە بۆ دۆزی کورد؟ ئایا دۆزی کورد قازانج دەکات یان زیانی بەردەکەوێت؟ ئایا بیریان لەوە کردووەتەوە کە مەزنبوونی پەکەکە و ھەنگاوەکانی پەکەکەیە تورکیا و حکومەتی ئاکەپەی ناچار کردووە، کە زیاتر گرنگی بە بەرزانی و پەدەکە بدەن؟ لاوازبوونی پەکەکە بەھای ئەوانیش کەم دەکاتەوە و ڕەنگە لە نزیکترین کاتدا دەستبەرداری پەدەکە ببن!.\nبەھەر حاڵ نامەوێت زیاتر لەسەر ئەو بەرنامەیە قسە بکەم، ئەوەی مەبەستمە ئەوەیە ئەو نەفەسەی کاک فازڵ قسەی پێدەکرد ھەمان ئەو نەفەسی ئەو زنجیرە وتارانەیە، کە ڕاگەیاندنەکانی پارتی لە ساڵی ١٩٩٢ دا بڵاویان دەکردەوە و بەسەردێڕی”پەکەکە بۆچی وا دەکات؟!” لەو زنجیرە وتارەدا بەھەموو شێوەیەک نووسەرانی وتارەکە ھەوڵیان دەدا ڕووی ڕاستی پەکەکە بشارنەوە و لە جێگەی ئەوە تابلۆیەکی قێزەون بۆ پەکەکە دروست بکەن و جەماوەری باشووری کوردستانیش لە دژی پەکەکە ھان بدەن و ئامادەی بکەن بۆ شەڕێک کە تەنیا خزمەتی دوژمنانی دەکرد، لە ئەنجامیشدا لە پاییزی ئەو ساڵەدا بەھاوکاری سوپای تورکیا ھێرشیان کردە سەر بنکەکانی پەکەکە لە ناوچە سنووریەکان.\nئەوەی ماوەتەوە بیڵێم تەنھا ئەوەیە، کە ئێستا ساڵی ١٩٩٢ نییە، جەماوەری کوردستان لەو سەردەمە وشیارترن و باشتر پارتی و پەکەکەش دەناسن، ھەر بۆیە ئەو بەرنامانە ناتوانێت ھەمان ڕۆڵی وتارەکانی ساڵی ١٩٩٢ ببینێت و خەڵک لەوە وشیارترە، کە بەو قسانە ئیتر فریو بخوات.\nئەمڕۆ ژنێکی دیکە لە هەڵەبجە بەرپرسیارێتی ئیداری وەرگرت


Ö:: هه‌لومه‌رجی سیاسی، یا ره‌وشی سیاسه‌ت دانان له کوردستانی ئیران\nدوکتور گلمراد مرادی\nئه‌وه‌ی له خواره‌وه دێت ده‌قی وتارێکه که له سمینارێکدا که لقی ئورووپای پارتی دێموکراتی کوردستان رۆژی 7 ی دێسامبر وه‌ڕی خستبوو خوێندراوه‌ته‌وه\nهه‌لومه‌رجی سیاسی، یا ره‌وشی سیاسه‌ت دانان له کوردستانی ئیران\nهاو ولاتیانی هیژا،\nپێش هه‌ر باسێک رێگام بده‌ن به بۆنه‌ی هاوکاریی نزیکی هه‌ردوو پارتی گه‌وره و گرینگی هه‌رێمی کوردستانی فێدراڵ که خواستێکی ره‌وای تێکڕای گه‌لی کورد بوو به یه‌كێتی نیشتمانی و پارتی دیموکراتی کوردستان و ئێوه‌ی خوشه‌ویستی به‌شداری ئه‌م سمیناره پیرۆزبایی بڵێم. هه‌روه‌ها سپاس و پێزانینی خۆم پێشکه‌شی لقی ئورووپای پارتی و به‌ڕێوه‌به‌رانی ئه‌م سمیناره ده‌که‌م که ئه‌م ده ر‌فه‌ته‌یان بۆم ره‌خساند که له خزمه‌ت ئێوه‌دا باس و لێکۆڵێنه‌وه‌یه‌ک له سه‌ر کوردستانی ئێران پێشکه‌ش به ئێوه‌ی هێژا بکه‌م.\nبه‌هۆی هه‌لومه‌رجی تایبه‌تی ناوچه‌یی، ئێمه‌ی کورد له نێوان چوار وڵات دا دابه‌ش کراوین. لێکۆڵینه‌وه‌ی سیاسی و کۆمه‌ڵایه‌تیی تێکڕای پارچه‌کانی کوردستان یا به‌شێك له ولاتی کورد، کارێکی ئاسان نییه. له‌به‌ر ئه‌وه‌ی سه‌دان ساڵه که‌سانی دیکه له سه‌ر چاره‌نووسی ئێمه بڕ یار ده‌ده‌ن و مێژووی ئێمه به‌شێوه‌ی چه‌واشه و به‌دڵخوازی خۆیان نووسیوه و ده‌ینووسنه‌وه. بۆیه بۆفام و ده‌رکی هه‌لومه‌رجی ئێستا ده‌بێ ڕاستیه‌کان له تۆی ئه‌م مێژووه چه‌واشه کراوه‌وه هه‌لنجێنین و ڕابردووی خۆمان باشتر بناسین. بۆیه به ئیشاره‌یه‌کی کورت به مێژوو و جوگرافیی نه‌ته‌وه‌که‌مان و نیشتمانه‌که‌ی ده‌توانین رێگه‌ی تێپه‌ڕکردنی کۆسپه‌کان ئاماده بکه‌ین و بواری لێکۆڵینه‌وه‌ی چاره‌نووسی ئه‌م نه‌ته‌وه، یا به‌شێک له‌م نه‌ته‌وه خۆش بکه‌ین.\nسه‌ره‌تا ده‌بێ به خاڵێکی گرینگ ئیشاره بکه‌م که گه‌لی کورد به‌درێژه‌ی مێژووی نوێی خۆی،واتا له سه‌رده‌می ناولێنانییه‌وه له سه‌ده‌ی دوانزه‌هومی زایینی، له لایه‌ن سوڵتان سه‌نجه‌ر، چواره‌مین پاشای خانه‌دانی سه‌لجووقیه‌کان به‌م لاوه، خاوه‌نی حکوومه‌تێکی سه‌ربه‌خۆ بۆ سه‌راسه‌ری کوردستان نه‌بووه. هه‌ر به‌م هۆیه‌وه نه‌ته‌وه‌ی کورد به مه‌به‌ستی گه‌یشتن به مافه‌کانی به‌رده‌وام له‌گه‌ڵ ده‌سه‌ڵاته‌کانی ناوچه له کێشه‌دا بووه. کاتێك له چه‌واشه‌کردنی مێژوو قسه ده‌کرێ، به‌و ده‌لیله‌یه که بۆ وێنه پانتایی کوردستان و ژماره‌ی دانیشتوانی له لایه‌ن حکوومه‌ته‌کانی ناوه‌ندییه‌وه باسێکی لێنه‌کراوه، یا گه‌ر ناچار بووبێتن ئامارێک بگرن، هه‌میشه بچووکتر و که‌متر له‌وه‌ی که بووه و هه‌یه ڕاگه‌یه‌ندراوه.\nکوردستانێک که پێش شه‌ڕه‌کانی سه‌ده‌کانی ناوه‌ڕاست، نێزیک به پێنسه‌دو سی‌هه‌زار (530.000) کیلومێتر چوارگۆشه پانتایی بووه، به‌ڵام به درێژه‌ی 125 ساڵ شه ڕ له نێوان ئیمپراتوریی تازه‌سه‌رهه‌ڵداوی عوسمانی و ئێرانی بنه‌ماڵه‌ی سه‌فه‌وی، به‌رده‌وام له‌و پانتاییه دابڕاوه و هه‌ر که‌م بووه‌ته‌وه. له ڕاستیدا پاش 20 شه‌ڕی پشت سه‌ریه‌ک که یه‌که‌مینی ئه م شه ڕانه ساڵی 1514ی زایینی روویدا و ئاخرینیان ساڵی 1639 زایینی، به‌پێی رێککه‌وتن‌نامه‌ی "زه‌هاو" که‌له شاری قه‌سر شیرین له لایه‌ن سوڵتان موردای عوسمانی و "سه‌فی شای سه‌فه‌وی"یه‌وه مۆر کرا، کوتایی پی درا و کوردیان له نێوان ئه‌و دوو وڵاته‌دا دابه‌ش کرد. که ئه‌مه بووه هۆی بشێوه و سه‌رهه‌ڵدانێکی زۆر له سه‌رتاسه‌ری کوردستان، تا ئه‌وه‌ی حاکمانی هه‌ر دوولا ناچار بوون به‌ر به‌سته‌کان هه‌تا شه‌ڕێ یه‌که‌می جیهانی، به شێوه‌ی نافه‌رمی هه‌ڵوه‌شێننه‌وه تا به‌وشێوه پێش له نا ئارامی و یاخی بوون بگرن.\nپاش شه‌ڕی یه‌که‌می جیهانی و دابه‌شکردنه‌وه‌ی کوردستان ،ئه‌مجاره له نێوان چوار وڵاتدا،که سێ وڵاتیان تازه پێکهاتوو بوون، ڕاگواستنی به‌رده‌وامی گه‌له‌که‌مان سه‌رله نوێ ده‌ستی پێکرده‌وه و خه‌ڵکانی تورک و عه‌ره‌ب و هیدیکه‌یان له جێگه‌ی کوردان نیشته‌جێ کرد و کوردستانیان چکۆله و چکۆله‌تر کرد. به‌هۆی ئه‌م رێبازه و گواستنه‌وه‌ی زۆره‌ملیی خه‌ڵکی کورد له زێدی باو باپیرانیان ،ئیمڕۆکه له نیشتمانه پان و به‌رینه‌که‌ی ته‌نیا 410 هه ز‌ار کیلومێتری چوارگۆشه یا که‌متر ماوه‌ته وه، که 195 هه‌زار کیلو مێتری چوارگۆسه‌ی به‌شێكه له تورکییای ئیمڕۆ. 124 هه‌زار کیلومێتری چوارگۆشه‌ی به‌شێک له ئێران و 72 هه‌زار کیلومێتری چوارگۆشه‌ی حکوومه‌تی هه‌رێمی کوردستانه له ئێراقدا و 18 هه‌زار کیلومێتری چوارگۆشه‌ی به‌شێک له سووریایه. که پانتاییه که له‌سه‌ر یه‌ک ده بیته 409 هه زار کیلومتیری چوارگۆشه.\nله پێوه‌ند له‌گه‌ڵ دانیشتوانی کوردستان ،هیچ کات له‌لایه‌ن کاربه‌ده‌ستانی حکوومه‌ته‌کانی ناوه‌ندییه‌وه ئامارێکی ڕاسته‌قینه بڵاونه‌کراوه‌ته‌وه.هه‌رکاتیش نه‌ته‌وه ناسانی بیانی ویستوویانه ناوێک له دانیشتووانی کوردستان بێنن ، له‌بۆ ره‌زامه‌ندیی ده‌وڵه‌ته کانی خانه‌خوێیان ژماره‌یه‌کی که‌متر له ئاماری ڕاسته‌قینه‌یان بڵاو کردووته‌وه. به‌ڵام له ڕاستیدا به ژماردنی ڕاده‌ی شار و گونده‌کانی کوردستان و به‌راوه‌ردی نێوه‌نجیی سک و زا ی نه‌ته‌وه‌کانی دیکه له‌هه‌ڵسه‌نگاندن له‌گه‌ڵ نه‌ته‌وه‌ی کورددا، به ئاسانی ده‌کرێ به‌راوه‌ردی ئه‌وه بکه‌ین که دانیشتوانی کوردستان نیزیک به 35 ملێون ده‌بن. که راده‌ی 18 ملێونی له تورکییه و 10 ملێون و 800 هه‌زاری له ئێران و زیاتر له چوارو نیو ملێون له کوردستانی ئێراقی فێدراڵ و زیاتر له یه‌ک ملێون یش له سووریه دا نیشته‌جێن و به‌پێی ئاماری ده‌قێق تر، زیاتر له 160.000یش له وڵاتانی ئازه‌ربایجان و ئه‌رمه‌نستان ده‌ژین. به ئه م حیسابه جه معی میله‌تی کورد ده‌بێته سی و چوارو ملیون و 460 هه زار و زیاتر له له پانسه‌د هه‌زاریش په‌ڕێوه‌ی هه‌نده‌ران و له‌ده‌ره‌وه‌ی وڵات ده‌ژین.\nدوژمنانی نه‌ته‌وه‌ی کورد، چ ناوخۆیی و چ ده‌ره‌کی ده‌بێ بزانن، گه‌ر بیانه‌وێ یا نه‌یانه وێ وخاک و دانیشتووانی کوردستان بچووک و که‌م نیشان بده‌ن، ناتوانن بۆ ماوه‌یه کی دوورو درێژ په‌رده به‌سه‌ر ڕاستی‌یه‌کاندا بکێشن. جه‌معییه‌تی نه‌ته‌وه‌ی کورد هاو کات له‌گه‌ڵ نه‌ته‌وه‌کانی ناوچه زیاد ده‌کا و ئاستی تێگه‌یشتنی سیاسی و کۆمه‌ڵایه تیی خه‌ڵک و به تایبه‌ت لاوانی کورد هه‌رچی زۆرتر گه‌شه دهستێنێ. واتا ره‌وه‌ندی گه‌شه له زۆربه‌ی بواره‌کاندا رێگای خۆی ده‌پێوێ و ئیتر ناتوانرێ سووڕی مێژوو به‌رو دواوه بگێڕنه‌وه یا چه‌واشه نیشانی بده‌ن.\nئیمڕۆ ده‌بینین له به‌شێكی کوردستان هێندێک ئاڵوگۆڕ هاتووه‌ته ئاراوه و به‌روپێش چوونێک ده‌بینرێت که کورده‌کان سه‌دان ساڵه به خه‌باتی خوێناوی هه‌وڵیان بۆ داوه. ئه‌و که‌سانه‌ی که گۆڕان کارییه سیاسییه‌کانی رۆژهه‌ڵاتی ناوه‌ڕاستیان شوێن گرتووه و هه‌ڵوێستی وڵاتانی دراوسێی ئێراق، وه‌ک ئێران و تورکییه ده‌بینن، به وردی ده‌توانن لێکی بده‌نه‌وه که چۆن مه‌سه‌له‌ن پێشڕه‌فته‌کانی حکوومه‌تی هه‌رێم بووه‌ته چقڵی چاویان و چاویان به‌رایی دیتنی ئه‌وه نادات که ببینن به‌شێکی کوردستان به هێندێک له مافه ره‌وا کانی خووی گه‌یشتووه. بۆ نموونه ئێمه ئه‌و هه‌ڵوێسته و دژکرده‌وه و قین و بوغزی په‌نگ خواردو له دڵ و ده‌روونی حکوومه‌تی ئێران و هێندێک له ناسیوناڵیسته به‌رچاوته‌نگه کاندا (له هه ر لایه ن) به ره‌ک و پێسته‌وه هه‌ست پێده‌که‌ین.\n32 ساڵ پاش سه‌رکوتی خوێناویی کۆماری کوردستان و ئیعدام کردنی قازی‌یه‌کان له مه‌هاباد و 26 ساڵ پاش کودیتای 28ی گه‌لاوێژ(مورداد)ی ساڵی 1332 و وه‌لانانی حکوومه‌تی قانوونیی دوکتور موسه‌دیق، سه‌ره‌نجام گه‌لانی ئێران و له‌وانه گه‌لی کورد به خه‌باتی بێ‌پسانه‌وه‌ی خۆیان، رژیمی دیکتاتوریی حه‌مه ره‌زا شایان ره‌وانه‌ی زبڵدانی مێژوو کرد. گه‌لانی شۆڕشگێڕی ئێران چاوه‌روان بوون پاش سه‌رکه‌وتن، له سایه‌ی ده‌سه‌ڵاتێکی دێموکراتیکدا به سه‌ره‌تایی ترین مافه‌کانیان واتا مافی دیاریکردنی چاره‌نووسی خۆیان له چوارچێوه‌ی سیسته‌مێکی نا موته‌مه‌رکز و له ئێرانێکی فره نه‌ته‌وه‌دا بگه‌ن. به‌ڵام به‌داخه‌وه هێزه مه‌زهه‌بییه‌کان به ڕێبه‌ریی ئایه‌توڵا خومه‌ینی که له‌و سی ودوو ساڵه‌دا له‌به‌راوه‌رد له‌گه‌ڵ هێزه‌کانی چه‌پ ولائیک که‌مترین چالاکیی سیاسی و له ئه‌نجامدا که‌مترین زیندانیی سیاسی‌یان له سه‌رده‌می شادا هه‌بوو، پاش سه‌رکه‌وتنی خه‌ڵک و رووخانی حکوومه‌تی په‌هله‌وی، به‌که‌ڵک وه‌رگرتن له به‌ربڵاوی و یه‌ک‌نه‌گرتوویی هێزه دیموکراته‌کان و هه‌ستی گه‌رمی شۆڕشگێڕانه و باوه‌ڕمه‌ند به مه‌زهه‌بی گه‌لانی ئێران، توانیان هه‌موو هێزه سیاسیه‌کان و چالاکانی سیاسی یه‌ک له دوای یه‌ک له‌مه‌یدان ده‌ربهاوێنن و ده‌سه‌ڵات له ده‌ستی خۆیاندا قایم ڕاگرن و حکوومه‌تێک له سه‌ر باوه‌ڕی مه‌زهه‌بی شێعه به‌ناوی کۆماری ئیسلامی به‌سه‌ر خه‌ڵکدا بسه‌پێنن. کۆماری پێکهاتوو که پاشگرێکی ئیسلامیشی پێوه نووسابوو، له سه‌ره‌تای هاتنه سه‌رکاریه‌وه واتا له 28ی ره‌شه‌مه (اسفند) ی ئه‌و ساڵه و 2 رۆژ پێش نه‌ورۆز واتا 35 رۆژ پاش سه‌رکه‌وتنی شۆڕشی گه‌لانی ئێران، هێرشی هێنایه سه‌ر کوردستان و داخی خۆی به‌سه‌ر خه‌ڵکی ماڤ خوازی شاری سنه دا ڕشت و نیزیک به 500 که‌س له رۆڵه‌کانی گه‌له که مانی کوشت و بریندار کرد. له واقع دا، له پاش ئه م جنایه ته، کوردان رفراندومیان ته حریم کرد.*\nڕاستی ئه‌وه‌یه که زۆربه‌ی هێزه پێشکه‌وتن خوازه‌کان و له‌وانه کورده‌کانی ئێران، پاش شۆڕش نه‌یانده‌ویست دین تێکه‌ڵی سیاسه‌ت بێت. هه‌ر به‌م ده‌لیله‌ش پێش هه‌مووان ئه‌وه کورده‌کان بوون که به یاسای بنه‌ڕه‌تی (قانوون ئه‌ساسی) به‌هۆی ئه‌وه‌ی ئیسلام و مه‌زهه‌بی شیعه‌ی به بنه‌مای قانوون دانابوو، ده‌نگیان نه‌دا و رێفراندومه‌که‌یان ته‌حریم کرد. چوونکه له‌و باوه‌ڕه‌دا بوون که له ئێراندا ته‌نیا ئیسلام و مه‌زهه‌بی شێعه ناژین. به‌ڵکوو له ئێران چه‌ند نه‌ته‌وه ده‌ژین و بێجگه له ئیسلامیش چه‌ندین دین و مه‌زهه‌بی وئایینی دیکه هه‌یه. بۆیه ئه‌گه‌ر دینی ئیسلام و مه‌زهه‌بی شیعه ره‌سمی بێ، مافی دین و ئایینه‌کانی دیکه‌ی وه‌ک زه‌رده‌شتی، یارسان، مه‌سیحی، جووله‌که، و مه‌زهه‌به کانی دیکه ئیسلام وه‌ک سونی‌یه‌کان که له ئیران له پاش شیعه گه وره ترینن و هه‌روه‌ها به‌هاییه‌کان و ... پێشێل ده‌کرێت. ئه‌وه‌بوو گه‌لی کورد ملیان بۆ ئه‌و ناعه‌داڵه‌تییه که‌ج نه‌کرد رێفراندومی قانوون ئه‌ساسی یان ته‌حریم کرد.\nئێستا زۆرتر له 26 ساڵه که کوردستان هه‌ر وه‌ک پێش شۆڕش و بگره خراپتر له‌و کات رووی هێمنی و ئارامشی به‌خۆیه‌وه نه‌دیوه. حکوومه‌تی ئیسلامی سه‌رتا سه‌ری كوردستانی به ڕژاندنی ئه‌رته‌ش و پاسدار، داگیر کردووه و هه‌موو رێکخراوه کوردیه‌کانی وه‌ک حیزبی دیموکراتی کوردستانی ئێران و کۆمه‌ڵه‌ی شۆڕشگێڕی زه‌حمه‌تکێشانی کوردستانی ئێران و حیزبه خه‌ڵکیه‌کانی دیکه‌ی مه‌منووع ڕاگه‌یاندووه و ته‌نانه‌ت گه‌ر که‌سێک به تاوانی هاوکاریی له‌گه‌ڵ ئه‌م هێزانه بگیرێت، سزای ئیعدامی به‌سه‌ردا ده‌سه‌پێنن. رێکخراوه مه‌ده‌نییه‌کان و ناوه‌نده‌کانی مافی مرۆڤ و رێکخراوی ژنان و ... که له چوارچێوه‌ی یاساکانی حکوومه‌تی ئیسلامیدا چالاکن، به‌رده‌وام له ژێر چاودێریی هێزه‌کانی ئه‌منییه‌تیدان و هه‌ڕه‌شه‌یان لێده‌کرێ و هه‌میشه ترسی زیندان و داخستنی ناوه‌نده‌کانیان و به‌رگری له تیکۆشان هه‌ڕه‌شه‌یان لێده‌کات. هه‌ر بڵاوکراوه و رۆژنامه‌یه‌ک که چکۆله‌ترین ره‌خنه له ناوه‌ندێکی حکوومه‌تی بگرێ، ده‌سبه‌جێ داده‌خرێت و ده‌فته‌ری کاره‌که‌ی داگیر ده‌کرێ و سه‌رنووسه‌ره‌که‌ی ره‌وانه‌ی زیندان ده‌کرێت. نموونه‌ی هه‌ره دیاری ئه‌م شێوه هه‌ڵسوکه‌وته ڕێکخراوی مافی مرۆڤی کوردستانه که له ساڵی 1384 ه‌وه له‌لایه‌ن سه‌رنووسه‌ری حه‌وتوونامه‌ی په‌یامی مه‌ردوم. به‌ڕێز "موحه‌مه‌د سه‌دیق که‌بوودوه‌ند "ه‌وه دامه‌رزاوه. ئه‌م رێکخراوه له‌م دوایانه‌دا له ڕاگه‌یه‌ندراوێکدا ڕایگه‌یاندووه که:\n" له‌ماوه‌ی یه‌ک ساڵ ونیوی ڕابردوودا ، واتا له کاتی دامه‌رزانی رێکخراوی مافی مرۆڤی کوردستانه‌وه تا ئێستا، ژماره‌یه‌کی به‌رچاو له ئه‌ندامانی رێکخراوه‌که‌مان RMMK، به‌تایبه‌ت به‌رپرسانی، به بیانووی جۆربه‌جۆر له‌لایه‌ن هێزه‌کانی ئه‌منییه‌تی و قه‌زایی له کوردستان له‌ژێر چاودێری گیراون، لێپرسینه‌وه‌یان لێکراوه و سزا دراون. بۆ نموونه ده‌توانین ئاماژه به رفاندنی خاتوو سروه‌ی کامکار، موحاکمه و هه‌ڕه‌شه له زێنه‌بی بایزیدی، ئیجلالی قه‌وامی، شێرکۆ جیهانی ئه‌سڵ، نه‌وید فه‌تحی، زیندانی کردنی سامان ره‌سووڵ پوور، غه‌فوور موحه‌مه‌دی، بێهزاد که‌مانگه‌ر، بورهان غه‌سایی، پووریا مه‌فره‌ح، هێمن مه‌حموودی، و که‌سانی دیکه بکه‌ین. هه‌روه‌ها فیلتێر کردن و له‌نێو بردنی ماڵپه‌ڕه‌کانی ناوه‌نده‌که‌مان و دزین و له‌نێو بردنی زانیارییه پاشکه‌وت کراوه‌کان له کامپیوتێره‌کانی رێکخراوی ناوه‌ندیمان له تاران، هێرش بۆ سه‌ر ماف و خواستی خه‌ڵکی کورد و ئه‌ندامانی رێکخراوه‌که‌مان ، به‌شێکی دیکه‌ی زه‌خت و زۆری ده‌سه‌ڵاته دژی رێکخراوه‌که‌مان و خه‌ڵکی کوردستان. ئێستا نۆره‌گه‌یشتووه‌ته سه‌رۆکی رێکخراوه‌که‌مان به‌رێز "موحه‌مه‌د سه‌دیق که‌بوودوه‌ند". که به‌هۆی ئازاد ئه‌ندێشی کردار و چالاکیی مرۆڤ دۆستانه و به بیانووی به‌رپرسایه‌تی له حه‌وتوونامه‌ی "په‌یامی مه‌ردوم" که به‌ده‌ستی سه‌رکوتگه‌رانی ئازادیی ده‌ربڕین و بیرکردنه‌وه ته‌وقیف کراوه، له‌لایه‌ن دادگای شاری سنه‌وه سزای ناڕه‌وای زیندانی بۆ بڕاوه‌ته‌وه".\nله‌م دوایانه‌دا خه‌به‌رم زانی که به‌رێز "موحه‌مه‌د سه‌دیق که‌بوودوه‌ند" وته‌بێژی رێکخراوی مافی مرۆڤی کوردستان و سه‌رنووسه‌ری حه‌وتوونامه‌ی داخراوی په‌یامی مه‌ردوم ، له دادگای سنه به ده‌ستووری سه‌رکرده‌کانی حکوومه‌تی ئیسلامی ساڵێک زیندان و 5 ساڵ مه‌حروم بوون له نووسین و رۆژنامه‌وانیی بۆ بڕاوه‌ته‌وه.\nهه‌روه‌ها خاتوو رویا تلووعی سه‌رۆکی رێکخراوی ژنانی کوردستان که 2 مانگ زیندانی ئینفیرادی و ئه‌شکه‌نجه و هه‌ڕه‌شه‌ی کوشتنی خۆی و منداڵه‌کانی ڕایان گرت و ته‌نانه‌ت ده‌سدرێژی پێده‌که‌ن تا ناچار به ئیعتراف و تاوانی ناکه‌رده‌ی بکه‌ن که بڵێت ئه‌و هۆکاری سه‌رهه‌ڵدانه‌کانی کوردستان بووه. هه‌ڕه‌شه‌ی ئه‌وه‌یان لێکردبوو ئه‌گه‌ر ئیعتراف نامه‌که ئیمزا نه‌کات، منداڵه‌کانی له‌پێش چاوی خۆی ده‌کوژن. دوکتور رویا پاش ئه‌وه‌ی له ناچاری ئیعتراف نامه‌که ئیمزا ده‌کات و به ئه‌سپاردنی 200 ملێون تمه‌ن بارمته (وثیقه) له زیندان به شێوه‌ی کاتی ئازاد ده‌کرێ. له پاش ئازاد بون، به شێوه‌ی قاچاج هه‌ڵدێت بۆ تورکییه و ئێستا له ئامریکا په‌نابه‌ره.\nهه‌روه‌ک رێکخراوی مافی مرۆڤی کوردستان ڕایگه‌یاندووه، یه‌کێکی دیکه له چالاکانی مه‌ده‌نیی کوردستان به‌ناوی جه‌لالی حاجی‌زاده به‌تاوانی "قه‌وم گه‌رایی" و ته‌بلێغ دژی کۆماری ئیسلامی بانگی دادگا کراوه پاش لێپرسینه‌وه و گرتنی بارمته، تا پێکهاتنی دادگا به شێوه‌ی کاتی ئازاد کراوه.\nله کۆتایی‌دا لیسته‌یه‌ک له زه‌وتکردنی ماف و کره‌وه‌ی ناقانوونی که دژی چالاکانی سیاسیی گه‌لانی ئێران و به‌تایبه‌ت گه‌لی کورد ئه‌نجام دراوه و له چاپه‌مه‌نییه‌کاندا بڵاو کراوه‌ته‌وه به‌ئاگاداریتان ده‌گه‌یه‌نم.\n1 – پاش ئه‌وه‌ی خاتو رویا تلووعی به بارمته ئازاد کراو و به‌ناچاری وڵاتی به‌جێ‌هێشت، دادگای کۆماری ئیسلامی به‌بێ بوونی خۆی، دادگایی و مه‌حکوومی کردووه.\n2 – هه‌ر ئه‌و دادگا تایبه‌ته، بڕیاری داوه ،به پێی ماده‌ی 49 ی یاسای بنه‌ڕه‌تی، پاش به‌جێ هێشتنی وڵات، ده‌ست به‌سه‌ر هه‌موو دارایی و مڵک و ماڵی دوکتور رویا تلووعی دا بگیرێت. (ڕاپۆرتی ڕێکخراوی پاراستنی مافی مرۆڤ له کوردستان)\n3 – لاوێکی بانه‌یی به‌ناوی هوشه‌نگ قادری له سێ حوکمی جیاوازدا، 4ساڵ و 91 رۆژ زیندانی بۆ بڕاوه‌ته‌وه. دادگای ئینقلابی ئیسلامیی شاری سه‌قز هوشه‌نگ قادری لاوی 20 ساڵه‌ی بانه‌یی له 3 حوکمی جیاوازدا به 91 رۆژ و یه‌ک ساڵ زیندانی ته‌عزیری و 3 ساڵ زیندانی ته‌عزیری مه‌حکووم کردووه. له حو‌کمی یه‌که‌م دا تاوانی هوشه‌نگ قادری ته‌بلیغ بۆ حیزبێکی سیاسی بووه، له حوکمی دووه‌م دا هاوکاریی هێزێکی سیاسیی کوردستانی و حوکمی سێ‌یه‌م تاوانی به‌شداری له سه‌رهه‌ڵدانه خیابانی و ئیعترازه مه‌ده‌نییه‌کان بووه.\n4- دادگای ئینقلابی ئیسلامیی شاری کرماشان 6 لاوی کوردی خه‌ڵکی نۆدشه به ناوه‌کانی "کاوه‌ی ئه‌نوه‌ری"، خالێد ڕه‌سووڵێ"، هیوا نووری، وه‌ته‌ن عیبادی، و ژیان کامکار دادگایی ده‌کات. ئه‌م لاوانه تاوانیان لایه‌نگری له هێزێکی سیاسیی کوردستانه و به‌بێ وه‌کیل واتا پارێزه‌ر دادگایی ده‌کرێن . ده‌گوترێت که ئه‌م لاوانه‌یان ترساندووه و پێیان وتوون ئه‌گه‌ر ئه‌و تاوانانه‌ی که به‌سه‌ریاندا بڕاوه قه‌بووڵ بکه‌ن ،له دادگای پێدا جوونه‌وه (ته‌جدید نه‌زه‌ر) حوکمه‌کانیان سووک ده‌کرێته‌وه. (یه‌ک شه‌مه 19 ی شه‌هریوه‌ر –خه‌رما-نان)\n5- لاوێکی مه‌هابادی به‌ناوی "مه‌جیدی ئه‌یوه‌ر" کوری سمایل خه‌ڵکی گوندی "خان که‌ندی" سه‌ربه‌م شاره، حه‌فته‌ی ڕابردوو له‌لایه‌ن هێزه ئه‌منییه‌تییه‌کانه‌وه ده‌ستگیر ده‌کرێ و ره‌وانه‌ی زیندانی ده‌که‌ن. ناوبراو به‌تاوانی هاورکاری کردن له گه ل هێزێکی سیاسی گیراوه. ده‌گوترێت که خوشکی ئه‌م لاوه له‌کاتی هیرشی هێزه‌کانی ئه‌منییه‌تی بۆ ماڵه‌که‌یان ده‌که‌وێته به‌ر په‌لامار و لێدانی ئه‌م هێزانه. ده‌ڵێن که مه‌جیدی ئه‌یوه‌ر نه-خۆشی نه‌فسی و ره‌وانی هه‌یه و دوکتوری داد (پزشک قانوونی) ئه‌وه‌یه سه‌لماندووه. (یه‌ک شه‌مه 19 ی خه‌رمانان)\n6- هاووڵاتیه‌کی مه‌هابادی به‌ناوی "یووسفی کاکه مه‌می" کوڕی عوسمان خه‌ڵکی گوندی "قه‌ره بڵاخ" له رۆژانی ڕابردوودا به تاوانی هاوکاریی و پێوه‌ندی له‌گه‌ڵ هێزه سیاسیه‌کانی کوردستان ده‌ستگیر کراوه و ره‌وانه‌ی زیندانی ئیداره‌ی ئیتڵاعاتی مه‌هاباد کراوه. پآش تێپه‌ڕبوونی چه‌ند حه‌فته ناوبراوه هێشتا چاره‌نووسی نادیاره و بنه‌ماڵه‌که‌ی نگرانی ئه‌گه‌ری ئه‌شکه‌نجه کردنی ئه‌و لاوه‌ن. (یه‌ک شه‌مه 19 ی خه‌رمانان)\nئه مه کورته باسیک بو له سه‌ر تازه ترین رووداوه‌کان و سیاسه‌ت دانانی حکومه‌تی ئیسلامی له کوردستانی ئیران دا. وه کو ده بینن، رژیمی ئیسلامی له رژیمی پاشایه‌تی ناسیونالیت تره و به هیچ شیوه یه‌ک له سه رکوتی میلله تانی ئیران کوتایی نه‌کردووه. هیوادارم ئه‌گه‌ر پرسیاریک تان له ئه‌م باره‌وه بهه‌بێ، بتوانم ولامی بده مه‌وه. زور سپاس بو تاقه تتان\nهایدلبرگ 12 دسامبر 2006\n*- پیویسته بلیم برای به ریزم، کاک خه لیل غه‌زه‌ڵی، سه ر نوسه ری سایتی اینترنتی هه لویست ئه م بابه‌ته‌ی بوم به کوردی ره وان (یانی زور باشتر له کوردیه که ی من) هه لگراندووه‌ته‌وه و ئه‌م تێبینی‌یه‌ی ژیره‌وه‌شی بوم ناردوه که زور سپاس لیان ده که م:\n"شه‌ڕی سنه (نه‌ورۆز1358) پێش رێفراندومی قانوون ئه‌ساسی روویدا. ئه‌و شه‌ڕه 28 مانگی اسفند 1357 ده‌ستی پێکرد و تا 3 یا 4 فروه‌ردین درێژه‌ی کێشا. به‌ڵام ریفراندوم 12ی فه‌روه‌ردین 1358 به‌ڕێوه چوو. دیاره ئاماری کوژراوه‌کانی ئه‌وه شه‌ڕه‌ش 250 تا 300 کوژراو و هه‌ر ئه‌وه‌نده‌ش بریندار و په‌ککه‌وتوو بوو".


مه‌سرور بارزانى له توركيا چه‌وى كه‌فته ئه‌ردۆغان - شـه‌فـه‌ق نيـوز\nمه‌سرور بارزانى له توركيا چه‌وى كه‌فته ئه‌ردۆغان\nهــــه‌واڵ كــوردى مه‌سرور بارزانى توركيا ئه‌ردۆغان\nشه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان, ديداريگ وه‌ل ره‌جه‌ب ته‌يب ئه‌ردۆغان سه‌رۆك توركى له كوشك سه‌رۆكايه‌تى له ئه‌نقه‌ره‌ى پايته‌خت ساز كرد له چوارچيوه‌ى سه‌ردانه فه‌رميه‌گه‌ى ئه‌را توركيا.\nله‌و ديداره هه‌ردوگلا باس له په‌يوه‌نديه‌يل دولايه‌نه و ريه‌يل پته‌وكردن ئاڵشت وئوڵشت بازرگانى كردن له‌ناونى توركيا و هه‌رێم كوردستان و عراق وه‌شيوه‌يگ گشتى، بيجگه باسكردن رۆڵ گرنگ هه‌رێم كوردستان جوور هووكاريگ خاس ئه‌را وه‌ديهاوردن ئارامى و سه‌قامگيرى له ناوچه‌گه.\nجى باسه، وه‌رجه ئه‌وه‌يش مه‌سرور بارزانى سه‌رۆك حكومه‌ت هه‌رێم وه‌ل مه‌ولود چاوش ئۆغلۆ جه‌مه‌و بوى له‌وه‌خت ره‌سينى ئه‌را ئه‌نقه‌ره وه ياوه‌رى شانديگ باڵاى وه‌زارى دويايين رويداگه‌يل ناوچه‌گه‌و ريه‌يل پته‌وكردن په‌يوه‌نديه‌يل بازرگانى و ئابوورى تاوتووێ كرياو دوياخريش هه‌ردوگلا كۆنگره‌يگ هاوبه‌ش رووژناگه‌رى سازكردن و له‌تى باس له شيوازه‌يل دانيشتنه‌گه كردن و جواو پرسيار رووژنامه‌نويسه‌يل دانه‌و.\nدو ئاگر گه‌ورا روێوه‌ر فراوانيگ له خاكه‌يل سلێمانى سزان\nنێچيروان بارزانى ده‌خاڵه‌ت له كيشه‌ى نه‌جمه‌دين كه‌ريم ئه‌كا.. پارتى: وه‌رگرى له‌لى ئه‌ركمانه\nبارزانى: ئه‌زيزم سه‌رۆك تره‌مپ خوين كورده‌يل فريه قيمه‌تدارتره له چه‌ك و دارايى\nساڵح له ياد ئه‌نفال بارزانيه‌يل: بايه‌سه رێ وه دوباره‌كردن تاوانه‌يل له‌ناوبردن وه‌جه‌م نه‌يه‌يم\nنه‌فت چه‌رمگ ئه‌را گشت خوه‌ندنگايه‌يل هه‌رێم دابين ئه‌كريه‌ێد\nجه‌نگ سه‌خت له‌ناونى چه‌كداره‌يل په‌كه‌كه‌و هيزه‌يل توركى له هه‌رێم كوردستان روێدا


📅 27-07-1963 رێکەوت و رووداو (کڕۆنۆلۆژیا)\n📅 کاتی تۆمارکردن Jan 18 2017 7:35PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 1/18/2017 7:35:29 PM\n📕 ئێران لە بەرەبەیانی مێژوودا پەڕتووکخانە\n📅 کاتی تۆمارکردن Mar 27 2021 5:07PM\nجۆرج گلێن کامیڕۆن وەرگێڕانی سەلاحەددین ئاشتی [ زۆرتر... 👁] ✖ ✖ 0 1 ✔ 70% ✍ ز.ع. 3/27/2021 5:07:01 PM\n📕 ئێرانی سەردەمی پادشایەتیی قاجاران پەڕتووکخانە\n📅 کاتی تۆمارکردن Mar 26 2021 4:33PM\nعەلی ئەسغەر شەمیم وەرگێڕانی سەلاحەددین ئاشتی [ زۆرتر... 👁] ✖ ✖ 0 1 ✔ 72% ✍ ز.ع. 3/26/2021 4:33:36 PM\n📕 بەم هەمووە تاوانەوە لێبووردنی چی؟ پەڕتووکخانە\n👁 ئەم بابەتە 18,325 جار بینراوە\nنووسینی: جاناتان رەندەڵ وەرگێڕانی لە فارسیەوە؛ سە [ زۆرتر... 👁] 📕 ✖ 1 1 ✔ 99% ✍ هـ.ب. 12/22/2010 2:41:07 PM\n📕 تاریخ خروج اکراد و قتل و غارت شیخ عبیداللە بدبنیاد و اغتشاش و فتنە زیاد در مملکت آذربایجان در سنە 1297 پەڕتووکخانە\n📅 کاتی تۆمارکردن Jun 17 2012 12:43PM\nعلی بن امیر گونەخان افشار تدقیق، تصحیح و حاشیەنگا [ زۆرتر... 👁] ✖ ✖ 1 1 ✔ 84% ✍ هـ.ب. 6/17/2012 12:43:25 PM


ده‌رگه‌هێ به‌غدا دێ مه گه‌هینته كیڤه؟ - وارمیدیا\nرامۆس: دێ شه‌رى بۆ برنا ناسناڤێ سوپه‌ر كه‌ین\nگۆپیتكا ئاشتیێ ل فره‌نسا ده‌ست پێ كر\nده‌رگه‌هێ به‌غدا دێ مه گه‌هینته كیڤه؟\nمێژوویا به‌لاڤكرنێ: 2016/02/09 - 4:25 م\nل رۆژهه‌لاتا ناڤین، چونكى مرۆڤ ب هه‌مى تشتان كار دكه‌ت ژبلى هۆشى، و مرۆڤ ل هه‌مى سه‌رده‌مان دژیت ژبلى ئیرۆ، و مرۆڤ بۆ كۆمێ هندى دژیت خوه ژبیركریه.. ئه‌ڤجا هه‌مى تشت نه مه‌نتقینه و نابت ئه‌م هزر بكه‌ین دێ تشته‌كێ مه‌نتقى هه‌بت. ئه‌ڤه كولتۆرێ برائه‌ره‌بانه و مه ژێ كڕیه!\nمن دڤێت بێژم؛ وه‌ختێ مه‌نتق ل وه‌لاته‌كى نه‌بت، گه‌له‌ك زه‌همه‌ته پلان هه‌بت، گه‌له‌ك زه‌همه‌ته تێگه‌هشتن هه‌بت، گه‌له‌ك زه‌همه‌ته خواندنه‌كا دروست بۆ پاشه‌ڕۆژێ هه‌بت و هه‌كه‌ر مرۆڤ بزاڤه‌كێ بكه‌ت، ره‌نگه قوماره‌كه‌كا هزریه.. چونكى ژ فه‌رته‌نه‌یێ به‌س فه‌رته‌نه دهێته دیتن و خواندن.\nچاوا بت،ئه‌ز تاكو راده‌یه‌كێ دشێم ره‌وشا ده‌ڤه‌رێ بخوینم؛ ئه‌ز دشێم تێبگه‌هم كو هه‌ڤڕكیه‌كا ئه‌به‌دى ل ناڤبه‌را تركیا و ئیرانێ هه‌یه كانێ كى دێ هه‌یمه‌نێ لسه‌ر ده‌ڤه‌رێ كه‌ت و ئه‌ڤه ب دو جۆران دهێته‌كرن؛ لاوازكرنا هه‌ڤالێن هه‌ڤدو و چێكرنا تاگیرێن نوو، دگه‌ل شه‌ڕێ ئابۆرى و كولتۆرى. ئه‌ز دشێم تێبگه‌هم بۆچى ئیراقا شیعه ده‌ستهه‌لاتدار نه‌شێت هه‌ڤالا ئیرانێ نه‌بت. ئه‌ز دشێم تێبگه‌هم بۆچى په‌كه‌كه دۆستا ئیرانێ و سۆریێیه. ئه‌ز دشێم تێبگه‌هم بۆچى داعش په‌یدابوویه و بۆچى نابت بمینت. ئه‌ز تێدگه‌هم بۆچى بازاڕێ مه‌زن ل سۆریێیه.. به‌س تشتێ ئه‌ز ئێكجار تێنه‌گه‌هم دو تشتن:\nئێك: رۆژاڤا و گه‌له‌ك ده‌وله‌تێن دى هاری هه‌رێما كوردستانێ و رۆژاڤا دكه‌ن داكو داعشێ چارچۆڤه بكه‌ین و بشكێنین.. هندى گرێدایى هه‌رێما كوردستانێ، ئه‌وێن شه‌ڕى دكه‌ن و خه‌لكێ ل پشت وان، ئه‌ڤه چار پێنج مه‌هن مووچه وه‌رنه‌گرتینه، ئه‌رێ چاوا كه‌سه‌ك دێ شێت به‌رده‌وام شه‌ڕى بكه‌ت هه‌كه‌ر بزانت خێزانا وى د ره‌وشه‌كا ته‌نگ دا دژیت؟\nئه‌ڤجا وه‌ختێ پشته‌ڤانیا شه‌ڕى بكه‌ن و یا ژیارێ نه‌كه‌ن، هه‌ڤدژیه‌كا سه‌یر په‌یدا دبت؛ ئه‌رێ مه برسى دكه‌ن دا وه‌كو داعشیان تالانان بكه‌ین یان دبێژن؛ به‌رپرسى دو پارچه‌یه، شه‌ڕ یێ مه‌یه و ژیار یا هه‌وه یه! یان دڤێن حوكمه‌تا هه‌رێمێ د ته‌نگاڤیه‌كا به‌رده‌وام دا بت داكو نه‌شێت هیچ بڕیاره‌كا ئازادانه بده‌ت؟\nدو: هه‌رێما كوردستانێ پتریا رێیا ده‌وله‌تبوونێ بڕیه، به‌س بڕیار و دانپێدان ماینه، لێ هێزێن كوردى هزر دكه‌ن پاشه‌ڕۆژ د به‌غدا را دبۆرت! پرسیار ئه‌وه؛ چ ل به‌غدایه؟ فه‌نه‌ركێ ئه‌لائه‌ددینى یان داگێڕان و ڤه‌گه‌ڕان بۆ سفرێ؟ ب گۆتنه‌كا دى، كوردستانیان چ ژ به‌غدا دڤێت و به‌غدا چ هه‌یه بده‌تێ؟\nهندى ئه‌ز تێدگه‌م؛ گه‌نده‌لیا وه‌زاره‌ته‌كا به‌غدا هندى یا هه‌مى هه‌رێما كوردستانێیه، پاوانكرنا ده‌ستهه‌لاتێ گه‌له‌ك ئاشكرایه و كورد و سونه‌یێن ئه‌ره‌ب به‌س ب قالب ل به‌غدانه، ئیراقێ یه‌ده‌كێ خوه‌ژى خه‌رجكریه و پشتى ئادارا ئیسال ئه‌و ژى نه‌شێت مه‌هانه مووچه‌یان بده‌ت، ئیراقێ له‌شكه‌ر نه‌مایه و سیسته‌مێ گێله‌شۆكا گه‌لێرى (حه‌شدا شه‌عبی) بوویه سیسته‌مێ خوه‌پاراستنێ و به‌رگریێ، ل باشترین وه‌ختان و باشترین هه‌ڤبه‌ندیێن هه‌رێمێ و به‌غدا، به‌غدا چو جاران نه به‌هرا هه‌رێمێ ژ داهاتیێ ئیراقێ هنارتیه نه ئاڕێشه و ئالۆزیێن هه‌ڤپشك چاره‌كرینه یان بزاڤ كرینه چاره بكه‌ت… هه‌تا دوماهیێ ژ هه‌ڤبه‌ندیێن تاریك ل ناڤبه‌را هه‌رێمێ و به‌غدا. ئه‌ڤجا پرسیار ئه‌وه؛ چ ل به‌غدا هه‌یه ئه‌م دچینێ؟\nبه‌هرا خوه، ئه‌ز نزانم! به‌س دبت هنده‌ك كلێ سوبحانى بۆ چاڤێن شریكان! به‌لكو تێبگه‌هن، رێكا به‌غدایێ دێ مه گه‌هینته بیابانێ.


50 چیرۆک له‌گوڵزاری فه‌رمووده شیرینه‌کانی پێغه‌مبه‌ره‌وه صلی الله علیه وسلم-به‌شی دووه‌م\nپێغه‌مبه‌ره‌وه صلی الله علیه وسلم-به‌شی دووه‌م\nچیرۆكی یانزه‌یه‌م: سه‌ر رِاستی له قه‌رز دانه‌وه‌دا\nئه‌بو هوره‌یره(خوای لێ ڕازبێت) ده‌فه‌رمووێت پێغه‌مبه‌ری خوا (دروودو سه‌لامی خوای له‌سه‌ر بێت) بۆی گێڕاینه‌وه فه‌رمووی پیاوێكی به‌نی ئیسرائیلی ده‌چێته لای پیاوێكی تر هه‌زار دینار قه‌رزی لێ ده‌كات ئه‌ویش پێی ده‌ڵێت باشه ئه‌ت ده‌مێ به‌لاَم با چه‌ند شایه‌تێك ئاگایان لێ بێت , له وه‌لاَمدا ئه‌ڵێت خوا شایه‌ته‌و ئه‌ویش له هه‌موو شایه‌تێك گه‌وره‌تره ئینجا پێی ده‌ڵێت كه‌فیلێكم بۆ بێنه، كه ئه‌گه‌ر پاره‌كه‌ت هێنایه‌وه ئه‌و بم داته‌وه . پێی ده‌ڵێت خوا ده‌كه‌م به‌كه‌فیل كه‌له هه‌موو كه‌فیلێك باشتره ئه‌ویش ده‌ڵێت ڕاست ده‌كه‌یت و پاره‌كه‌ی ده‌داتێ بۆ ماوه‌یه‌كی دیاری كراو ، پیاوه‌كه چوو بۆ سه‌فه‌ر سواری كه‌شتی بوو كه ئیشه‌كه‌ی ته‌واو بوو ویستی بگه‌ڕێته‌وه تاله‌كاته دیاریكراوه‌كه‌دا پاره‌كه‌ی بداته‌وه پاش هه‌وڵێكی زۆر كه‌شتی ده‌ست نه‌كه‌وت هێنای هه‌زار دیناره‌كه و نامه‌یه‌كی خسته ناو دارێكی كلۆره‌وه و سه‌ره‌كه‌ی توند به‌ست هاته قه‌راغ ده‌ریاو ووتی خوایه تۆ خۆت ده‌زانی من هه‌زار\nدینارم له‌فڵان كه‌س قه‌رز كرد و كاتێك داوای شایه‌ت و كه‌فیلی لێ كردم من تۆم كرد به‌شایه‌ت و\nكه‌فیل ئه‌ویش به‌وه ڕازی بوو , ئیستاش كه‌سم ده‌ست ناكه‌وێت پیایدا بنێرمه‌وه بۆی و كه‌شتیش نییه سواری ببم وا ته‌سلیمی تۆی ده‌كه‌م ، ئینجا فڕێی دایه ناو ئاوه‌كه‌وه و ڕۆیشت ، بڵكو كه‌شتی یه‌كی ده‌ست بكه‌وێت و پێی بگه‌ڕێته‌وه . له‌ولاشه‌وه كابرای خاوه‌ن قه‌رز له‌قه‌راغ ده‌ریا چاوه‌ڕێ بوو به‌ڵكو كه‌شتی یه‌ك بێت و قه‌رزه‌كه‌ی بۆ بهێنێته‌وه ,كه‌شتی نه‌هات، چاوی به‌داره‌كه كه‌وت هه‌ڵی گرته‌وه و بردیه‌وه بۆ ماڵه‌وه كاتێك خه‌ریك بوو ووردی بكات بۆ سووته‌مه‌نی پاره‌كه‌و نامه‌كه‌ی له ناویا دۆزیه‌وه پاش ماوه‌یه‌ك كابرای قه‌رزدار هاته‌وه هه‌زار دیناری بۆ هێناو سوێندی بۆ خوارد كه له‌كاتی خۆی دا كه‌شتی ده‌ست نه‌كه‌وتووه وائیستا قه‌رزه‌كه‌ی بۆ هێناوه‌ته‌وه پیاوه‌كه لێی پرسی ئه‌ی هیچی ترت بۆ نه‌ناردووم ؟ ئه‌ویش ووتی وه‌ك پێم ووتی كه‌سم ده‌ست نه‌كه‌وت و كه‌شتی نه‌بوو ئینجا خاوه‌ن قه‌رزه‌كه ووتی خوای مه‌زن ئه‌و پاره‌یه‌ی كه‌له داره‌كه‌ت خستبوو له‌بری تۆ گه‌یاندی هه‌زاره‌كه‌ی خۆت بۆ خۆت هه‌ڵبگره‌وه.\n(حدیث صحیح رواه البخاری واحمد فی المسند)\nچیرۆكی دوانزه‌یه‌م: بێ فیزی عیسا(سه‌لامی خوای له‌سه‌ر بێت)\nئه‌بو هوره‌یره (خوای لێ ڕازبێت) ده‌فه‌رمووێت له پێغه‌مبه‌ری خواوه (دروودو سه‌لامی خوای له‌سه‌ر بێت) ده‌گێڕێته‌وه كه فه‌رموویه‌تی جارێكیان عیسا پێغه‌مبه‌ر(سه‌لامی خوای له‌سه‌ر بێت) پیاوێكی بینی دزی ده‌كرد ئه‌ویش سه‌ر زه‌نشتی كردوو پێ ووت دزی ده‌كه‌ی؟ ئه‌ویش وه‌لاَمی دایه‌وه‌و ووتی نه‌خێر قه‌سه‌م به‌و خوایه‌ی كه له ئه‌و زیاتر خوایه‌كی تر نییه كاری وه‌هام نه‌كردووه عیسا (سه‌لامی خوای له‌سه‌ر بێت) له‌وه‌لاَم دا ووتی بڕوام به‌خوا هه‌یه خۆم به‌درۆ ده‌خه‌مه‌وه .\nچیرۆكی سیانزه‌یه‌م: چاو چنۆكی مرۆڤ\nئه‌بو هوره‌یره (خوای لێ ڕازبێت)ده‌فه‌رمووێت كه‌له پێغه‌مبه‌ری خواوه (دروودو سه‌لامی خوای له‌سه‌ر بێت) ده‌گێڕیته‌وه كه فه‌رموویه‌تی پیاوێك له به‌هه‌شتدا داوا له‌خوا ده‌كات، ڕێی پێ بدات كشتوكاڵ بكات ، ئه‌ویش ده‌فه‌رموێت ئه‌وه نییه چ شتێكت بوێ بۆت ئاماده‌یه ؟ پیاوه‌كه‌ش عه‌رزی ده‌كات به‌ڵێ وایه به‌لاَم من حه‌ز له كشتوكاڵ ده‌كه‌م ئینجا تۆو ده‌كات له ماوه‌یه‌كی زۆركه‌م دا سه‌وز بوو به‌رز بۆوه و كاتی دروێنه هات و به‌قه‌ده‌ر چیایه‌ك به‌رز ببووه‌وه خوا ده‌فه‌رموێت ئه‌وه به‌رهه‌مه‌كه‌ته كۆی بكه‌ره‌وه . چونكه مرۆڤ به‌هیچ شتێك تیر نابێت.\n(حدیث صحیح رواه البخاری والامام أحمد)\nچیرۆكی چوارده‌یه‌م: سه‌ره‌نجامی خۆكوشتن\nجوندوبی به‌جلی (خوای لێ ڕازبێت) له پێغه‌مبه‌ری خواوه (دروودو سه‌لامی خوای له‌سه‌ر بێت) ده‌گێڕێته‌وه كه فه‌رموویه‌تی پیاوێك له‌وانه‌ی پێش ئێوه كه ژیاون برینێكی لێ په‌یدا ده‌بێت، تیرێك له تیردانه‌كه‌ی ده‌رده‌هێنێت و برینه‌كه‌ی پێ هه‌ڵده‌دڕێت , له ئه‌نجامدا خوێنی به‌رده‌بێت وخوێنه‌كه‌ی نه‌وه‌ستا هه‌تاكو مرد.خوا فه‌رمووی ئه‌و به‌نده‌یه‌م په‌له‌ی كرد له‌به‌رئه‌وه به‌هه‌شتم لێ حه‌رام كرد.\nچیرۆكی پانزه‌یه‌م: ترسی خوا\nئه‌بو هوره‌یره (خوای لێ ڕازبێت) ده‌گێڕیته‌وه پێغه‌مبه‌ری خوا (دروودو سه‌لامی خوای له‌سه‌ر بێت) كه فه‌رموویه‌تی پیاوێك هه‌بوو دوژمنی خۆی بوو هیچ كارێكی باشی نه‌كردبوو , له‌سه‌ره مه‌رگدا منداڵه‌كانی ڕاسپارد و پێی ووتن پاش مردنم لاشه‌كه‌م بسووتێنن و پاشان بی هاڕن وتۆزه‌كه‌ی بده‌ن به‌ده‌م ڕه‌شه‌باوه به‌خوا به‌رده‌ست خوا بكه‌وم، سزایه‌كی وه‌هام ده‌دات كه‌هیچ كه‌سێكی تری به‌و شێوه‌یه سزا نه‌دا بێت . كاتێك مرد چۆنی وتبوو وه‌هایان كرد. خوا فرمانی به زه‌وی كرد كه هه‌موو پارچه‌كانی ئه‌و پیاوه كه له‌سه‌رته كۆبكه‌ره‌وه ئه‌ویش وه‌های كرد، پیاوه‌كه زیندوو بۆوه‌و له‌به‌ر ده‌م خوادا وه‌ستا ، خوای په‌روه‌ردگار لێی پرسی بۆچی وات له خۆت كردو چی بوو به هۆی ئه‌وه‌ی ئه‌وه بكه‌یت ؟ ئه‌ویش عه‌رزی كرد خوایه ئه‌وه‌نده ترسام له غه‌زه‌بی تۆ نه‌م زانی چی بكه‌م . ئیتر خوای گه‌وره‌مان لێ ی خۆش بوو.\nچیرۆكی شانزه‌یه‌م: مۆڵه‌ت پێدانی قه‌رزار\nئه‌بو هوره‌یره‌وه (خوای لێ ڕازبێت) ده‌فه‌رمووێت و له پێغه‌مبه‌ری خواوه (درووی و سه‌لامی خوای له‌سه‌ر بێت) ده‌گێڕیته‌وه كه فه‌رموویه‌تی پیاوێك هه‌بوو هه‌رچی كرداری باشه هه‌بوو نه‌ی كردبوو ، به‌لاَم كاتێك قه‌رزی ده‌دا به‌خه‌ڵك به خزمه‌تكاره‌كانی ده‌ووت , هه‌رچی هه‌ی بوو لێی وه‌ربگرنه‌وه، كه‌سێكیش نه‌ی بوو وازی لێ بهێنن تا ده‌ی بێت ، به‌ڵكو به‌وه خوا لێمان خۆش ببێت . پاش مردنی و وه‌ستانی له‌به‌رده‌م خوادا , خوای گه‌وره لێی پرسی ئایا قه‌ت له هه‌موو ته‌مه‌نی خۆتدا كارێكی باشت كردووه ؟ ئه‌ویش عه‌رزی كرد نه‌خێر ته‌نها ئه‌وه نه‌بێت كه قه‌رزم ئه‌دا به‌خه‌ڵك پیاوه‌كانم ڕاده‌سپارد كه ئه‌گه‌ر یه‌كێك نه‌بوو بوو، وه‌نه‌یده‌توانی قه‌رزه‌كه بداته‌وه ، ئه‌وا وازی لێ بهێنن به‌ڵكو خوا به‌وه لێمان خۆش بێت. خوا ده‌فه‌رمووێت ئه‌وا منیش لێت خۆش بووم.\n(حدیث صحیح رواه النسائی و ابن حبان والحاكم)\nچیرۆكی حه‌ڤده‌یه‌م: سه‌رئه‌نجام هه‌ر خوا خۆی ده‌یزانێت\nئه‌بو هوره‌یره (خوای لێ ڕازبێت) ده‌گێڕێته‌وه كه له پێغه‌مبه‌ری خوام (دروودو سه‌لامی خوای له‌سه‌ر بێت) بیستووه ده‌یفه‌رموو دوو پیاوی (به‌نی ئیسرائیلی) هه‌بوون زۆر هاوڕێیه‌تیان خۆش بوو هه‌میشه هامۆشۆی یه‌كیان ده‌كرد , یه‌كێكیان زۆر گوناهبار بوو به‌لاَم ئه‌وی تریان خواپه‌رست و له‌خوا ترس بوو , هه‌ركه هاوڕێ گوناهباره‌كه‌ی ده‌بینی گوناه ده‌كات ئامۆژگاری ده‌كرد كه‌واز له گوناه كردن بهێنێت و چیتر گوناه نه‌كات ئه‌ویش له وه‌لاَمدا پێی ده‌ووت وازم لێبهێنه ، من وخوای خۆم خۆ تۆ چاودێری من نیت ؟ هاوڕێ له خوا ترسه‌كه پێی ووت خوا قه‌ت لێت خۆش نابێت وه هه‌رگیز چاوت به‌به‌هه‌شت ناكه‌وێت. پاش مردنیان هه‌ردووكیان له‌به‌رده‌م خوای گه‌وره‌دا ڕاگیران و خوای گه‌وره به پیاوه له خواترسه‌كه‌ی فه‌رموو تۆ چی ده‌زانی ده‌رباره‌ی من ؟ تۆ چ توانایه‌كت هه‌یه به‌رامبه‌ر توانای من ؟ یه‌كسه‌ر فه‌رمانی دا گوناهباره‌كه بخه‌نه به‌هه‌شته‌وه‌و به‌وه‌ی تریشیان فه‌رموو حه‌واڵه‌ی دۆزه‌خی بكه‌ن .\n(حدیث صحیح رواه ابوداود والإمام أحمد)\nچیرۆكی هه‌ژده‌یه‌م: سۆزی دایك\nچیرۆكی نۆده‌یه‌م: مه‌كری ژنان\nئه‌بو سه‌عیدی خودری (خوای لێ ڕازبێت) ده‌فه‌رمووێت پێغه‌مبه‌ری خوا (دروودو سه‌لامی خوای له‌سه‌ر بێت) فه‌رموویه‌تی ئافره‌تێكی به‌نی ئیسرائیلی بالاَ كورت له‌گه‌ڵ دوو ئافره‌تی تری بالاَ به‌رزدا به‌ڕێگایه‌كدا ده‌ڕۆیشتن , پاش كه‌مێك خۆی وون كرد و دوو قاچی له‌دار دروست كرد و ئه‌نگوستیله‌یه‌كی ئاڵتونی هێنا خستیه ناو قوڕه‌وه و پڕی كرد له (میسك)كه خۆشترین بۆنی هه‌یه ئیتر هاته‌وه لایان و له‌گه‌ڵیاندا كه‌وته ڕێ , وه ئه‌وان نه‌یان ده‌ناسیه‌وه و ئه‌ویش به ده‌ست ئیشاره‌تی ده‌كرد وه‌ك ئه‌وه‌ی گاڵته یان پێ بكات.\n(حدیث صحیح رواه مسلم)\nچیرۆكی بیسته‌یه‌م: نزاكانی حه‌زره‌تی سوله‌یمان\nعه‌بدولاَی كوڕی عه‌مر (خوای لێ ڕازبێت) له پێغه‌مبه‌ری خواوه (درووی و سه‌لامی خوای له‌سه‌ر بێت) ده‌گێڕیته‌وه كه‌فه‌رموویه‌تی كاتێك (سلێمانی كوڕی داوود) مزگه‌وتی (بیت القدس)ی دروست كرد له خوا پاڕایه‌وه كه سێ داواكاری بۆ بهێنیته دی , له‌دادوه‌ریدا حوكمه‌كانی ڕاست و بێ هه‌ڵه‌بن ، خوا ئه‌وه‌ی پێدا. هه‌روه‌ها داوای كرد خوا سه‌روه‌ت و سامانێكی وای پێ بدات كه به‌كه‌سی تری نه‌دابێت و پاش ئه‌ویش به‌كه‌سی تری نه‌دات . ئه‌وه‌شی بۆ هێنایه دی . داواكاری سێ یه‌میشی ئه‌وه بوو كه هه‌ركه‌سێك به‌نیازی خواپه‌رستی و نوێژ ڕوو له مزگه‌وت بكات خوای گه‌وره له هه‌موو تاوانه‌كانی خۆش بێت وه‌ك ئه‌وكاته‌ی كه تیایدا له‌دایك بووه. وه‌ك وتمان خوا دوو داواكاری بۆ گیرا كرد هیوا دارم كه‌خوا داوا كاری سێ یه‌میشی بۆ جێ به‌جێ بكات.\n(حدیث صحیح رواه النسائی وابن ماجه واحمد ابن حبان والحاكم)


وەزارەتی بازرگانی عیراق چەند بڕیارێكی لە بەرژەوەندی جوتیاران دەرکرد – Esta News\nوەزارەتی بازرگانی عیراق چەند بڕیارێكی لە بەرژەوەندی جوتیاران دەرکرد\nوەزارەتی بازرگانی عیراق رایگەیاند، ژمارەیەک بڕیاری بۆ پشتگیریکردنی جوتیارانی عیراقی جێبەجێ دەکات پێش دەستپێکردنی وەرزی بازاڕکردنی دانەوێڵەی گەنم کە بڕیاریە لە یەکی نیسانی داهاتوودا بەڕێوەبچێت. دەشڵێت، “تەواوی بڕی گەنمی هەولێر و دهۆک و نەینەواش وەردەگرن”.\nمحەمەد حەنون، بەرپرسی کۆمپانیای گشتی گواستنەوەی دانەوێڵەی عیراق لە راگەیەندراوێکدا ئاماژەی بەوەکردووە، لەدانیشتنی یانزەیەمی دوێنێیاندا ژمارەیەک بڕیاریان بۆ پشتگیری جوتیاران دەرکردووە لەسەر بنەمای ئەوەی قۆناغی داهاتوو پێویستی پێیەتی و بەپێی ئەو هەلومەرجەی لە ئێستادا جیهان پێیدا تێپەڕدەبێت.


هاوپەیمانيی نێودەوڵەتی ستایشی رۆڵى ئەنجومەنی ئاسایشی هەرێم ده‌كات له رووبەڕووبوونەوەی تیرۆر\n2019-10-29 [06:33 AM]\nئه‌مڕۆ سێشه‌ممه 29ى تشرينى يه‌كه‌م، گوتەبێژی هاوپەیمانی نێودەوڵەتی، کۆنۆلێل مایلز کەینگز لە کۆنگره‌يه‌كى رۆژنامەوانیدا لە شاری هەولێر گوتى: "ئێمە وەکو هاوپەیمانيى نێوده‌وڵه‌تى لە عێراق دەمێنینەوە" و، ستایشی ئەنجومەنی ئاسایشی هەرێمی كوردستان و قارەمانێتی هێزی پێشمەرگەی کرد.\nکەینگز گوتی: "کاتێک داعش ویستی بێتە کوردستان، ئەوان رووبەڕووی پێشمەرگە قارەمانەکان بوونەوە، هەر لەم باڵەخانەیە کە باڵەخانەی ئەنجومەنی ئاسایشی هەرێمی کوردستانه رۆڵێکی بەرچاو هەبوو لە رووبەڕووبوونەوەی داعش".\nکۆنۆلێل مایلز راشیگەیاند: "كاتێك پێشمەرگە قارەمانەکان نزیک دەبوونەوە لە مووسڵ، پێکەوە توانیمان هەموو تواناکانی داعش لەناو ببەین بۆئه‌وه‌ى داعش نەتوانێت جارێکی دیکە هێرش بکات".\nئاماژەشی پێدا، لەمیانی جەنگی دژ بە داعش، نزیکەی 2 هەزار پێشمەرگە شەهید بوون و، نزیکەی 10 هەزاری دیکەش بریندار بوون.\nگوتەبێژی هاوپەیمانيى نێوده‌وڵه‌تى لە ستایشی رۆڵی پێشمەرگەشدا، گوتی: "ئەمانە ئەو پیاو و ژنانەن کە بە یەکگرتووی خاکی کوردستانیان پاراست، ئاڵاکەتان رەنگی سەوز و سووری تێدایە، سوورەکە سیمبولی خوێنی شەهیدانه، ئەوانه‌ى خۆیان کردە قوربانی، ئەو قوربانیدانەش بوو كه هیوای گەڕانەدەوە بۆ ئەو سەوزه‌ی کە مانای ژیانە".\nمایلز ئه‌وه‌شى دووپات كرده‌وه، كه هاوپەیمانيی نێودەوڵەتی هەرگیز ئەو قوربانیدانە لەبیر ناکات، مێژووش ئەوە پیشان دەدات، کە پێشمەرگە یەکەم هێز بوو كه رووبەڕووی داعش بوووەوە، گوتيشى: "ئێمه دەزانین، هێشتا شانەی نووستوی داعش لە عێراقدا ماون".\nهه‌روه‌ها ئاشکراى کرد، "هێزی هاوپەیمانان لێرە بۆ پشتگیریکردنی هاوپەیمانەکانمان لە عێراق بە تایبەتی ئەو هێزانەی لە ژێر فەرمانی هێزی پێشمەرگە و وەزارەتی ناوخۆدان بەردەوام دەبێت. پێشمەرگەش بەردەوام دەبێت لە ئەنجامدانی چاکسازی تا زیاتر یەکگرتوو و بەهێز بێت".\nمایلز ئه‌وه‌شى زياد كرد، "ئایا دەزانن کە 25%ى هاوپەیمانان لە کوردستان ئۆپەراسیۆنەکان بەڕێوە دەبن، کە وڵاتانی فینلەندا، بریتانیا، فەڕەنسا، ئەڵمانیا، ئەمەریکا، سوید، هۆڵەندا و...چەندان وڵاتى دیکەش تێيدا بەشدارن؟".\nلەباره‌ى ژنانی پێشمەرگە، گوتى: "لە بنکەی بنەسڵاوە، پێشمەرگە ئافرەتەکان مەشقێکی 7 هەفتەیان بە سەرکەوتووی ئەنجام دا، ئەوان فێرکران چۆن چەکی پێشکەوتوو بەکاربهێنن. ئەوان فێرکران، چۆن شەڕی کۆڵان بە کۆڵان بکەن و لە کاتی جەنگدا خزمەتگوزاریی سەرەتایی پێشکەش بکەن. راوێژکاران سەرسامن بە توانای پێشمەرگە".


به‌رواری دابه‌زاندن: 30/04/2012 : 12:54:53\nله ڕێكه‌وتی 1 / ئایاری هه‌موو ساڵێك ، زۆربه‌ی ووڵاتانی جیهان ئاهه‌نگ ده‌گێڕن به بۆنه‌ی یادی جیهانی كرێكاران و ، ئه‌و ڕۆژه بووه‌ته ووێستگه‌یه‌ك بۆ سه‌رله‌نوێ دووپات كردنه‌وه له داوا ڕه‌واكانی كرێكاران كه ده‌توانین بڵێین له سیسته‌می ئیسلامییدا به هه‌وڵی جدییانه‌تر و به هه‌نگاوی عه‌مه‌لییانه‌تر دووپات له به‌جێهێنانییان كراوه‌ته‌وه و ئامۆژگاری دراوه به هاریكاریكردنی چینی هه‌ژاران و فراوانكردنی چوارچێوه‌ی دادپه‌روه‌ری بۆ ئه‌وه‌ی له‌و نێوه‌نده‌دا هاوشانی هه‌موو تاكه‌كان له نێویشیاندا كرێكاران فه‌راهه‌م بكرێت .\nئه‌و ڕۆژه له ڕۆژێكی ئاسایی ناچێت چونكه چیرۆكێكی مێژوویی له‌خۆده‌گرێت ، له ساڵی ( 1869 ) زایینی ڕێكخراوێكی مافپه‌روه‌ری ئه‌مریكی كه ناوی ( ڕێكخراوی سوارچاكانی كار ) بوو كه ڕێكخراوێكی سه‌ندیكایی بوو و هه‌وڵی باشتركردنی گوزه‌رانی كرێكاران و زیادكردنی كرێ و كه‌مكردنه‌وه‌ی كاتی كاركردنیانی ده‌كرد ، له‌و ڕۆژه‌دا ( 1 / ئایار ) داوای ڕێكخستنی مانگرتنی گشتی كرد بۆ داواكردنی مافه‌كانی كرێكاران له هه‌موو كارگه و دامه‌زراوه‌كان و ، كه‌مكردنه‌وه‌ی سه‌عاته‌كانی كاركردن بۆ ( 8 ) سه‌عات ، به‌ڵام به‌گژیه‌كداچوون له نێوان پۆلیس و كرێكاران ڕوویدا كه بووه هۆی كوژران و برینداربوونی ژماره‌یه‌ك كرێكار و ، ڕێبه‌رانی كرێكاران حوكمدران و چواریان له سێداره‌دران .\nله‌و مێژووه‌وه و له هه‌مان ڕۆژدا ، یادی كرێكاران بۆته ده‌رفه‌تێك بۆ ئاهه‌نگگێڕانێكی جیهانی سه‌رتاسه‌ریی ، ئه‌مه‌ش بۆ سه‌رنجڕاكێشانی جیهان بۆ مافه‌كانی كرێكاران و زانینی ڕاده‌ی ئه‌و ئازار و نه‌هامه‌تییانه‌ی به سه‌ریان دێت له ئه‌نجامی كاركردنییان له هه‌لومه‌رجه نه‌گونجاوه‌كاندا .\nئه‌گه‌رچی یادی كرێكاران له بنچینه‌دا یادێكی شیوعییانه‌یه ( به له‌به‌رچاوگرتنی ئه‌وه‌ی كه ئه‌وان ڕێكخه‌ری مانگگرتنه‌كه بوون و ڕێبه‌ر و به‌ڕێوبه‌رانی سه‌ر به‌و حیزبه بوون ) ، لێ ئه‌وه به‌ڵگه‌كانی مێژوون پێمان ده‌ڵێن كه ئیسلام یه‌كه‌م لایه‌ن بووه كه به كرده‌یی ده‌ستپێشخه‌ری كردووه بۆ پاراستنی كه‌ڕامه‌ت و مافه‌كانی كرێكاران و په‌له‌كردن له پێدانی كرێی كاره‌كانییان ، ئه‌وه‌تا پێغه‌مبه‌رمان ( د خ ) ده‌فه‌رمووێت : أعطوا الأجير أجره قبل أن يجف عرقه ، واته : كرێی كاركردن بده‌نه كرێكار به‌ر له‌وه‌ی ئاره‌قی ماندووبوونه‌كه‌ی ووشك ببێته‌وه ، دیاره مه‌به‌ستی پێغه‌مبه‌ر ( د خ ) ئه‌وه‌یه ده‌ستبه‌جێ و دوای ته‌واوبوونی كاره‌كه‌ی ، كرێكار ئاسووده بكرێت به پێدانی هه‌قی كاركردنه‌كه‌ی ، هه‌روه‌ها پێغه‌مبه‌رمان ده‌فه‌رمووێت : ثلاثة أنا خصمهم يوم القيامة منهم ... ورجل أستأجر أجيراً فلم يوفه أجره ، واته : سێ كه‌س هه‌ن له ڕۆژی قیامه‌تدا من ڕكابه‌ریانم ، یه‌كێك له‌و سێ كه‌سانه پیاوێكه كرێكارێك بگرێت و ئیشی پێبكات و كرێی كاركردنه‌كه‌ی نه‌داتێ ، دیاره مه‌به‌ستی پێغه‌مبه‌ر ( د خ ) ئه‌وه‌یه كه ڕاسته‌وخۆ و ڕاشكاوانه پێمان بڵێت : من داكۆكیكار و پارێزه‌ری مافه‌كانی كرێكارانم و هه‌رگیز له‌و كه‌سانه خۆش نابم كه مافه‌كانییان بخوات .\nله‌و دوو فه‌رمووده‌یه‌دا بایه‌خپێدانی ته‌واوی ئیسلام به كرێكاران و پێدانی ده‌ستبه‌جێی كرێی كاركردنییان به‌دیده‌كرێت و ، ئه‌و هه‌قیقه‌ته ده‌چه‌سپێت كه له نه‌خشه‌ڕێی ئیسلامدا ڕووبه‌رێكی گرنگ و گه‌وره وه‌كو بنچینه‌یه‌ك بۆ بنیاتنانی داهاتووی ڕووناك بۆ چینی كرێكاران ته‌رخانكراوه و ڕێنمایی و ڕاسپارده‌ی پێویست بۆ ئه‌م مه‌به‌سته بڵاوكراونه‌ته‌وه ، جیاوازی په‌یامی ئیسلامیش له گه‌ڵ هه‌ر په‌یامێكی دیكه بۆ ده‌سته‌به‌ركردنی مافه‌كانی كرێكاران جیاوازیێكی گه‌وهه‌رییانه‌یه ، چونكه له ئیسلامدا ده‌بینین ڕێبه‌ره‌كه كه حه‌زره‌تی موحه‌ممه‌ده ( د خ ) به لایه‌وه نه‌نگی نه‌بووه خۆی له ئاست و پله‌ی كرێكارێكدا ببینێت و ، شانازیكردن به كاركردن له دیارترین خه‌سڵه‌ته دره‌وشاوه‌كانی بووه و ، به عه‌مه‌لی سه‌لماندوویه‌تی كه ڕۆڵ و پایه‌ی كرێكاران له به‌دیهێنانی بوژانه‌وه‌ی ئابووریدا هه‌قیقه‌تێكه هه‌رگیز ناتواندرێت نكۆڵی لێبكرێت و ، ده‌یان نموونه‌ی زیندوو له ژیاننامه‌كه‌یدا هه‌ن كه ده‌ستخۆشانه و هاندانی حه‌زره‌ت بۆ كرێكاران پیشان ده‌ده‌ن .\nبۆیه له‌و بۆنه گرنگه‌دا جارێكی تر ئه‌و ڕاستییه به‌رچاو ده‌كه‌وێته‌وه كه ئه‌وه دیموكراسی و عه‌لمانییه‌ت و عه‌وله‌مه‌یه له سه‌رده‌می پێشكه‌وتندا درێژه به چه‌وساندنه‌وه‌ی كرێكاران ده‌ده‌ن و مافه‌كانییان پێشێل ده‌كه‌ن ، به ئاوڕدانه‌وه‌یه‌كیشمان بۆ ڕابردووی حوكمڕانی ئیسلامیش ده‌بینین كه كرێكاران له باشترین هه‌لومه‌رجی كاركردندا بوونه و سه‌ربه‌رزانه و شه‌ڕه‌فمه‌ندانه ژیاون ، بۆیه ئه‌ركه ئه‌و ڕۆژگاره ڕووناكه‌یان بۆ درووست بكه‌ینه‌وه كه ئیسلام پێشكه‌شی كردوون ، ئیتر با به دروشمی بریقه‌دار و به‌ڵێنی سه‌رزاره‌كییانه ئه‌و یاده تێنه‌په‌ڕێنین چونكه ئه‌و ڕۆژه ڕۆیشت كرێكاران به‌و شتانه بخه‌ڵه‌تێن و بكرێنه پاشكۆی ئه‌م و ئه‌و ، ئیمڕۆ كرێكاران ده‌یانه‌وێت عه‌مه‌لییانه كاریان بۆ بكرێت و بگه‌نه ئامانجه ڕه‌واكانییان .\nژماره‌ی سه‌ردان : 5467841